Dalam pengembangan, dan pemanfaatan teknologi dalam dunia pendidikan terdapat 3 prinsip dasar yang harus dicapai, ya ntu pendekatan sistemnye yang lebih mudah, dan efisien, berorientasi hasil pada peserta didik, dan pemanfaatan teknologi pada sumber belajar. Dengan adanye teknologi, proses belajar mengajar mengalami perubahan yang drastis seperti dari sekedar pelatihan aje menjadi penampilan peserta didik, dari sekolah menjadi dimane, dan kapan aje tenaga pendidik, dan peserta didik lakukan, dari menggunakan kertas dan buku menjadi menggunakan komputer dan laptop. Motivasi tenaga pendidik, dan peserta didik dalam proses pembelajarannye sangat dipengaruhi oleh teknologi berbasis informasi. Hal ntu tersebut dapat terjadi karena teknologi dapat menjadikannye pembuatan materi, dan tugas lebih mudah, bermanfaat, menambah produktivitas saat proses belajar mengajar, meningkatkannye efektifitas belajar, dan mengembangkannye potensi dalam berpikir tenaga pendidik, dan peserta didik dalam proses belajar mengajar.


Waktu ngomongin soal olahraga yang enteng, di sono kita juga ngomongin soal ngecilin perut yang kagak usah pake alat. Kalo kita udah ngerasa bosen ngelakuinnya gitu-gitu aja, kita bisa pake alat yang namanya bola gym. Cara pakenya biar perut kita kecil ama berotot, bisa kita liat di youtube. Alatnya bisa didapetin di toko onlen sekalian pilih warna yang kita pengen. Beli bola gym ini biasanya ada yang satu paket ama kompanya, ada juga yang kagak pake kompa. Jadi, beli kompanya misah atawa kita bisa pinjem ama tetangga pake kompa sepeda. Selaen buat ngecilin perut, bola gym ini juga bisa dipake buat senam hamil. Jadi, emak-emak yang lagi hamil terus mau lahirannya normal atawa lancar bisa pake alat ini.


Salah satu kegiatan rutin keagaaman pada agama Islam entu salat 5 waktu di tiap harinye. Jadi orang-orang yang beragama Islam, mereka kudu ngelaksanain salat wajib 5 waktu di tiap harinye sebagai kegiatan rutin keagamannye mereka. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye kegiatan rutin keagamaan buat orang Islam entu salat 5 waktu tiap harinye dan waktu buat salatnye ditentuin sama azan.


Sebenernya kerja dikantor juga punya banyak cerita, kalo lingkungannye seru juga kerja jadi nyaman. Apalagi kalo kerja tuh kite kaga keabisan temen jadi kaga suntuk juga di rumah. Pengalaman kerja tuh emang enak, seru dan bikin kite kaga bosen tuh kerja. Udeh gitu juga kalo berangkat kerja ama pulang kerja tuh bisa ade cerita. Kaga kaya kite kalo buka usaha aja, bisa aja ketemu banyak orang cuman kan kaga kaya pertemanan kalo kite kerja. Pokoknye mah masa-masa kerja tuh enak dah, ada aje ceritanye jadi seneng juga pernah ngerasain kerja. Ada pengalaman kerja tuh jadi kaga penasaran kan bisa masuk dunia kerja.


Beberapa orang mengaku ketergantungannye pada ponsel telah mencapai taraf yang tinggi. Kendati demikian, sifat “memaksa” ntu sangat relatif, tentunye. Di tempat-tempat yang jauh dari hingar-bingar perkotaan yang dibalut kemajuan teknologi, mungkin aje masyarakatnye masih belum mampu membayangkan wujud ponsel. Kemajuan peradaban manusia yang beriring dengan berkembangnye kebutuhan hidup, telah memaksanye kehadiran ponsel. Kehadirannye telah mengubah pola hidup manusia. Ponsel menjadi pemeran penting yang membentuk gaya hidup seseorang dan juga masyarakat. Kata orang pintar, inilah kemajuan zaman. Suka atau kagak kehadirannye kagak dapat dielakkannye. Kemajuan teknologi ponsel yang sangat pesat menimbulkannye dampak positif, dan negatif bagi para penggunanye, khususnye para remaja.


Tiap lebaran idhul fitri aye mudik ke kampung halaman babeh aye di Cirebon, nah kaga tau kenape tuh ye berenang menjadi salah satu kegiatan yang kudu wajib aye, dan sodara-sodara aye demenin tiap pulang kampung. Gara-garanye emang bukan kite aje yang anak-anak tau-tau demen aje gitu sama ntu olahraga renang. Tapi gara-garanye awalnye ntu orang tua kite pade demen sama yang namanye berenang. Langganan kite sekeluarga kalo berenang ada kolam renang hotel yang kaga jauh letaknye dari rumah. Ntu kolam renang sederhana, cuma ada air terjun buatan, dan papan seluncur, lumayan besar, tapi kaga banyak maenannye. Cuman yang bikin kite nyaman berenang disitu karena ntu tempat bersih, dan kagak begitu rame.


Olahan minuman dari cincau emang seger banget, apalagi kalo minumnye pake es dingin-dingin beuh makin mantep dah. Sekarang udeh mulai jarang orang yang jual es cincau, eh teryata gampang kalo kite bikin sendiri. Awalnye kita cari deh tuh daon cincau, abis ntu bersihin ampe kaga ada kotoran ame debunye. Nah kelanjutannye, rendem daon cincau ama aer panas beberapa saat ampe layu, nah bilas aer dingin karna udah lemes tuh daon tinggal di bejek-bejek. Kalo udah kite bejek tuh, kita buang sisa-sisa daonnye, terus kalo ada gelembungye kita serok. Daon cincau yang udah di bejek blm bisa langsung dicampur diminuman, perlu didiemin dudul ampe cincaunya kentel trus bisa diminum dah pake es ama sirup. Minuman cincau biasanya suka diminum bareng es sirup atau gula tuh karna rasanya hambar, jadi biar makin enak ditambahin deh tuh ama bahan lainnye.


Perselisihan anak-anak ntu kadang hanya sekedar masalah sepele, dan sehari setelah berlalu biasanye mereka kembali baekkan, dan bermain bersama. Beda halnye dengan masalahnye kite orang dewasa, jika udeh berseteru maka sepertinye ntu susah untuk melupakan sebagaimane anak -anak yang kembali bermain bersama setelah saling ganggu. Jadi pastikan hemat energi kite dengan kagak mencampuri terlalu dalam urusan anak-anak kite. Mengetahui ape yang membuat mereka berselisih ntu harus, tapi saling membela anak masing-masing adalah perbuatan kagak dewasa yang membuat hancur kenyamanan dalam hidup bertetangga. Kita bicara dalam konteks "kenakalan anak yang wajar" ya, bukan menjurus ke arah kriminal. Jangan pertaruhkan kenyamanannye hidup bertetangga hanya gara-gara anak saling ganggu, dalam dunia pertemanan anak-anak saling jail, dan saling ganggu ntu wajar. Jika masih dalam batas wajar maka jangan berlebihan dalam menanggapi aduan anak kite. Minta mereka perjelas ape yang terjadi, lalu biarkan mereka yang selesaikan. Hal ntu demi kehidupan bertetangga yang nyaman. Yok buat hidup bertetangga nyaman dengan tetap bijak kagak terlalu mencampuri urusan anak-anak kite.


Elu tau ape aje tentang senjata tradisional dari daerah-daerah di Indonesia? Elu tau senjata tradisional dari Jawa Timur? Nah katenye entu, Celurit adalah senjata tradisional orang Madura di Jawa Timur. Celurit entu punya bentuk bilah yang ngelengkung. Dulunye, celurit cuma sebuah arit yang sering dipake petani buat nyabit rumput di ladang dan bikin pager rumah. Abis entu, arit diubah jadi alat bela diri yang dipake oleh rakyat pas ngehadepin musuh. Bentuk celurit entu ngelengkungnye mirip bulan sabit. Celurit entu katenye terbuat dari besi atau baja. Bilah celurit diiketin erat di gagang. Sementara gagangnye terbuat dari kayu. Menarik ye Celurit? Nyok cari tau lebih banyak lagi senjata tradisional laennye!


Elu pernah naik angkutan umum? Udeh pernah nyoba naek busway? Aye entu kayaknye pas busway awal muncul, cuma pernah naek sekali atau dua kali deh. Pas taon 2022 kemaren aye mau naek busway lagi, tapi karena udeh lama bener, aye pun lupa dan kagak tau kudu gimane apelagi waktu entu aye naeknye bareng empok aye. Tapi akhirnye aye pun tetep coba. Nah buat naek busway, pertama, aye ke halte busway-nye. Terus aye pun nge-tap kartu transportasi, tapi ternyate saldonye udeh abis karena udeh lama kagak dipake naek busway, aye jadi kagak ngeh. Terus setau aye tuh dulu bisa ngisi saldo di loketnye, tapi ternyate sekarang udeh kagak bisa. Akhirnye, aye pun kudu nyari mini market terdekat buat ngisi saldo. Abis entu, baru aye ke halte busway lagi, tap kartu transportasi, nanya busway mane yang kudu aye naekin buat sampe ke tujuannye aye, nunggu busway-nye, dan pas busway-nye aye muncul, aye naek deh, dan akhirnye berhenti di halte tujuannye aye, abis entu tap kartu keluar. Entu die cara naek transportasi umum busway berdasarkan cerita pengalamannye aye waktu entu.


Taman Mini Indonesia nyang sekarang udah jauh beda, sarana-sarana nyang dirasa udah lama sekarang udah diperbaruin. Mulai dari kereta gantung nyang dulunye masih kecil sekarang udeh lebih gede trus lebih bagus dah pokoknye, wahana-wahana nyang ada di dalem mah kaga digantiin cuma diperbaikin soalnya pan udah lama juga ya Taman Mini berdiri. Nah Taman Mini juga sekarang nerapin kawasan nyang bebas dari kendaraan bermotor, jadi pengunjung nyang dateng ke Taman Mini kalo belom pake mobil ama motor listrik mesti naek anjungan nyang udeh disediain. Pembukaan Taman Mini nyang dibilang masih baru emang masih banyak kurangnye tapi hal ntu juga diakuin ama pengelolanye buat jadi masupan dihari berikutnya tentang apa aja nyang harus dibenerin.


Seiring kemajuan zaman, kebutuhannye ntu pade masyarakat modern saat ini memang makin beragam aje, produk-produk elektronik rumah tangga mau kagak mau harus semakin inovatif untuk menjawab tantangan tersebut. Memenuhi kebutuhan masyarakat modern, teknologi yang tersemat pada produk elektronik rumah tangga saat ini juga semakin canggih, salah satunye ntu mesin cuci. Kagak hanya teknologi perangkat TV dan AC saja kini yang semakin canggih, teknologi pada produk mesin cuci pun saat ini semakin canggih. Seperti halnye yang tersemat pada mesin cuci AQUA Japan tipe FQD-105728QD, mesin cuci ntu dilengkapi dengan teknologi Washer & Dryer dan Smart Dosing. “Teknologi Washer & Dryer memungkinkan kite untuk mencuci, dan mengeringkan pakaian pada saat yang bersamaan. Ntu teknologi mampu untuk mengeringkan pakaian sampai dengan 100%, sehingga waktu mencuci dan menjemur pakaian akan lebih efisien,” tutur Meiriano Ullman, Head of Product Planning Department AQUA Japan Indonesia.


Ngganyem mie instan nyang dicampur ame nasi putih ude hal nyang biasa atawa lazim kite lakuin. Padahal, kebiasaan ntu sebetulnye nyang mesti kite jauhin, kebiasaan ntu bise ngakibatin rugi buat nyang ngelakuinnye. Kate beberapa tulisan, nasi putih ame mie instan ntu 2 makanan nyang ngandung karbohidrat sederhane, dimane karobihdrat ntu karbohidrat yang cume bisa ngenyangin perut bentaran doang, Kalo kite makan 2 makanan ntu bebarengan, karbohibdrat sederhana tersebut bakal masu ke dalem perut terus mengakibatin perut kerasa kenyang bentararan terus kerasa lapar lagih, ntu bakalan buat kite jadi gampang lapar, Akibatnye kite bakal ngalamin obesitas ame ngalamin bejibun penyakit lainnye, mulaiin dari kolesterol ampe penyakit kanker, makenye kebiasaan makan mie instan nyang dicampur nasi putih mesti cepet dikurangi biar badan kite jauh dari akibat nyang bakal timbul ntar-ntarannye


Têrakhir kali ayè pêgi kê Taman Bunga Nusantara adalah SD. Wayah ntu adalah liburan kêluargè nyang amat nyênêngin amè paling nèmplok di ingêtan. Anggotè kêluargè masing padè lêngkêp, têrutamè êngkong amè nyai. Kitè nyèwa atu bus nyang isinyè kêluargè gêdé. Sêsampènyè di sono, kagak lupè kitè gêlar tikêr buat mindo dulu di sêkitar taman aèr. Bèrès mindo, kitè tukêran kado. Abis ntu, kitè ngidêr naèk wira-wiri. Arèa laèn nyang wajib disaba wayah bêradè di Taman Bunga Nusantara adalah rumèh kacènyè. Dêngan lêga sêkitar 2.000 mètêr, di rumèh kacè êni bisè nêmuin anèka jênis bunga dari bêrbagè nêgarè. Rêsêp bangêt kalo diingêt-ingêt. Ntu adalah momèn kumpul kêluargè gêdé nyang kagak bakal bisè kêulang lagi.


Kalo kite makan di rumah makan atawa di restoran, kite bakal sering tuh ketemu ama orang-orang nyang kagak ngabisin makanannye, nyang mejanye masih penuh ama piring nyang masih ada nasi ama lauk. Makanan ntu biasanye bakal langsung dibuang ame orang restoran atawa rumah makan begitu aje. Tau kagak nyang kagak disadarin ama banyak orang, hal ntu bakalan jadi sampah nyang ngegunung. Kate hasil studi dari The Economist Intelligence Unit di taon 2016 nyang diambil dari Hipwee.com, Indonesia ntu ade di tingkatan kedua sebagai penyumbang sampah makanan paling loba di dunia abis Arab Saudi. Eni ngasih tau kalo misalnye kebiasaan kagak ngabisin makanan di Indonesia ude bikin dampak buruk buat kite-kite juga. Nah kite mulai dah hal kecil, dibiasain buat ngabisin makanan yang kite pesen, apanan ntu makanan rejeki kite, kagak boleh nyang namenye ngamburin rejeki.


Pêrtumbuhan minat bêwirèusahè di Indonèsia nyang mangkin ningkat dari waktu kê waktu ngêjadiin jênis gawèan êni sêbagè salèh atu propèsi impian paporit parè bocah-bocah mudè. Kalo dulu banyak nyang ngimpi ngêjadi sêorang doktêr atau pilot, jangan hèran kalo karang mimpi-mimpi ntu udèh bêrobah ngêjadi sêorang pêngusahè. Dari sêkian banyak kêuntungan ngêjadi wirèusahè, gêdényè angka pênghasilan mêrupakan dayè tarik utamè dari propèsi nyang atu êni. Akan têtapi, hal êni puguh kagak bisè kêwujud bêgono ajè. Dipêrluin kêgigihan, sêmangêt juang, sêrtè sipat kagak pantang nyêrah buat bisè ngêjadi sêorang pêngusahè suksès dêngan omzèt bêlimpèh. Kagak tibang ntu, ngêmilih modèl usahè nyang urup bagi êlu jugè bisè bêpêngaruh padè kêsuksèsan bisnis êlu di kêmudian ari.


Alsa dan Orlando udeh pacaran selama satu taonan. Mereka rumahnye deket. Mereka pun satu kelas pas di SMA. Karena entu mereka sering bener bareng-bareng. Mulai dari buat belajar, ngerjain tugas, maen, ataupun pacaran. Kehidupan berpasangannye mereka selama pacaran alus-alus aje, damai, dan tentram. Banyak senengnye bahkan. Tapi kehidupan berpasangan mereka yang damain entu kagak bertahan lama. Sejak beberape kali Orlando ajak Alsa ngongko bareng sobat-sobatnye, Alsa makin lama makin deket sama salah satu sobatnye Orlando yang namanye Delvano. Mereka makin lama makin sering pergi berduaan doang. Sejak saat entu pun, kehidupan berpasangannye Orlando dan Alsa pun udeh kagak damai lagi.


Sikap pemaaf ntu merupakannye akhlak mulia yang dianjurkan dalam Islam. Dampak positif dari sikap memaafkan, ya ntu adalah lapang dada dan terlepas dari beban emosional negatif, baik bagi pemberi maaf atau yang dimaafkannye. Berkah dari sikap memaafkan ntu tergambar dalam Al-Qur'an surah Ali Imran ayat 134: "[yaitu] orang yang berinfak, baik di waktu lapang maupun sempit, dan orang-orang yang menahan amarahnya dan memaafkan [kesalahan] orang lain. Dan Allah mencintai orang yang berbuat kebaikan," (QS. Ali Imran [3]: 134). Berdasarkannye ntu ayat di atas, terdapat beberapa contoh perilaku memaafkannye yang dapat diterapkannye di kehidupan sehari-hari. Misalnye ketika kite udeh capek-capek masak ganyeman buat ngegares di malem hari, taunye suami kite pulang dari kerjaannye udeh bawa ganyeman, die beli kaga bilang-bilang. Ntu kita harus sabar, dan ikhlas serta memaafkannye karena die juga kaga kepikiran buat telpon kite sebelumnye, kalo kite jadi orang yang pemaaf hati jadinye tenang.


Emak ane kalo hari sabtu minggu suka males masak, alesannye pengen santai. biasanye ane disuru beli gado-gado atawa lotek, lapak jualanye diteras rumahnye, sehari-hari jualan gado-gado, asinan betawi ame ketoprak betawi, meja jualannye kagak terlalu gede, cuman ade tempat coet, ulekan, bumbu-bumbu ame sayuran. kalau beli lotek atawa nyang laen ame die mesennye kudu jelas, soalnye kadang suka kagak nyambung, maklum ude tua si ibunye, kalau jualan die selalu pake daster batik ame kerudung berego, walau pake daster orangnye bersih banget, orangnye juge apik bikin pesenannye, kagak pernah gagal rasanye kalo mesen lotek di die, kayanye bakal jadi langganan tetapnye die nih.


Bagi warga Jakarta, ruang terbuka hijau atau taman adalah tempat yang asik mereka demenin untuk ngeloneng setelah ngadepin kota Jakarta yang penat. Warga kota besar terbilangnye haus akan pemandangannye yang asri dan udara sejuk di bawah pepohonan rindang. Konsep ruang terbuka hijau terus digalakkan pemerintahnye Jakarta. Beberapa taman di Jakarta telah dibangun dalam beberapa tahun terakhir ntu, yang diharapkannye dapat menjadi tempat refreshing warganye Jakarta. Salah satunye taman yang lagi gacoannye anak-anak muda adalah Urban Forest Cipete di Jakarta Selatan. Selain asri dan teduh, tempatnye juga cakep buat poto potoan. Keindahannye ntu taman dibarengi dengan hadirnye beberape jualan ganyeman jadi bisa ngegares dengan nyaman di Urban Forest Cipete ntu. Bejibun pekerja muda yang menjadikan taman ntu sebagai tempat WFA (Work From Anywhere) atau artinye bisa kerja dimane aje kaga harus ngantor, sebab fasilitasnye cukup menunjang untuk kegiatan tersebut. Selain akses Wi-Fi, tersedia juga stop kontak untuk mengisi daya baterai laptop maupun ponsel. Pokoknye yang belum kemari wajib bet wajib dah ngeloneng sambil ngegares dimari, karenan pilihan ganyemannye seabrek abrek.


PUBG Mobile juga menawarkan grafis yang tajam, yang membuat pemain merasa lebih nyaman saat bermain game. Namun dengan kualitas grafis seperti ntu, dibutuhkannye spesifikasi ponsel yang cukup tinggi untuk memainkan game dengan lancar. Beberapa saran dan laporan pemain dijawab dengan cepat, yang meyakinkan para pemain karena semua orang bermain dengan jujur, dan sportif, yang berarti kagak ada kecurangan. Perawatan yang baik, dan pembaruan yang lebih menarik telah membuat PUBG Mobile pernah memenangkan nominasi Mobile Game of the Year di acara Golden Stick Awards ke-36 di tahun 2018. PUBG Mobile juga menawarkan grafis yang tajam, yang membuat pemain merasa lebih nyaman saat bermain game. Namun dengan kualitas grafis seperti ntu, dibutuhkannye spesifikasi ponsel yang cukup tinggi untuk memainkan game dengan lancar. Beberapa saran dan laporan pemain dijawab dengan cepat, yang meyakinkan para pemain karena semua orang bermain dengan jujur, dan sportif, yang berarti kagak ada kecurangan. Perawatan yang baik, dan pembaruan yang lebih menarik telah membuat PUBG Mobile pernah memenangkan nominasi Mobile Game of the Year di acara Golden Stick Awards ke-36 di tahun 2018.


Sêbagè umat Buddha nyang bêrbakti, sêbaèknyè saban ari Minggu ngêlaksanèin puja bakti atau kêbaktian. Puja bakti atau kêbaktian adalah upacarè, ritual, atau sêmbahyang nyang dilakuin sêbagè ungkapan kêyakinan (Saddha) têradêp Buddha, Dhamma, amè Sangha (Tri Ratna). Dêngan miluin puja bakti di wihara sêcarè têratur, sêsêorang bakal mêroleh bêbêrapè manpaat. Pêrtamè, ngêningkatin amè ngêmêrkuat kêyakinan kêpadè Tri Ratna. Kêduè, ngulang pêmbacèan paritta bakal ngênumbuhkêmbangin pêngêrtian amè pandangan bênêr karna di dalêm paritta ngandung ajaran sang Buddha. Kêtigè, ngindarin pêrbuatan kagak bajik dêngan ngêjalanin Pancasila Buddhis. Kêêmpat, ngêmbangin konsèntrasi amè pêratian pênuh wayah ngêlakuin mèditasi barêng. Kêlimè, nambèh pêngêtauan Dhamma, pandangan bênêr, amè kêbijaksanèan wayah ngêdêngêrin cêramèh Dhamma.


Waktu ntu mau nikahan aye, aye disaranin sama yang bakal ngerias aye ntu buat nurun berat badan minimal 5kg aje, biar aye muat pake gaun yang aye mau pake buat nikahan aye. Sebenernye udeh muat ntu gaun, tapi karena lengan aye agak gede jadi kebek. Makanye aye ntu kudu ngecilin si ntu lengan aye biar cakep gaunnye dipakenye nantinye ntu. Alhamdulillaah atas izin Allah aye berhasil buat ngecilin ntu lengan aye. Jadi aye selain aye diet ganyeman, aye kurangin kalori yang aye bakal buat gares, aye juga melakukan pembakaran lemak dengan cara olahraga ringan yang aye lakuinnye dari rumah aje. Ya ntu dengan cara aye beli baju sauna kaya jas ujan atasan dan bawahan. Kemudian aye beli barbel yang kecil kurang lebih 1-2kg beratnye ntu barbel. Udeh deh abis ntu aye rutinin aje ntu olahraga, Alhamdulillah atas izin Allah aye berhasil mencapai target aye ntu.


Pernah ade kejadian lucu nih di dapur bareng Nyak, karena lagi ramenye orang beli ape-ape ditoko online akhirnye coba tuh beli atu barang. Nah kebeneran codet Nyak juga udah patah, jadi kite nyari tuh dengan macem-macem harga bentuk ama modelnya. Jiwa kite perempuan pasti kan kaga karuan liat barang nyang murah-murah. Kita beli tuh atu codet warna ijo trus harganya cuma ceban. Seneng banget kan dapet codet yang bagus tapi ngeluarin duit cuma ceban, nah pas sampe kita buru-buru buka karna saking penasaran. Kaget lah aye ama Nyak karna kok letoy amat bentuknye, trus pas dicoba buat masak malah bau pregus. Kapok dah aye beli barang cuma pentingin tuh nyang namanye murah-murah tapi malah rugi di kite.


Taun baru Islam atau hijriah ditandèin amè dimulènyè pênanggalan 1 Muharam atau atu suro. Ari êni nandèin pêristiwè pênting nyang têrjadi dalêm sêjarèh Islam, yaitu mêringêtin hijrahnyè Rasulullah Saw. dari Makkah kê Madinah padè 622 Masèhi. Adè sêpulu amalan nyang dapêt dilakuin wayah bulan Muharam, yaitu jiarah, asyura, ngêjênguk orang sakit, silaturahmi, makè cêlak matè, mandi, sêdêkah, nêtêk kuku, nambèh napkah kêluargè, sêrtè ngêbacè surat Al-Ikhlas sêbanyak 1.000 kali. Tapi, di antarè sêluruh amalan ntu, adè amalan nyang paling dianjurin, yakni puasè. Puasè nyang dimaksud êni adalah puasè Tasua amè Asyura nyang dilaksanèin padè tanggal 9 amè 10 Muharam. Nyok, pêrbanyak ibadèh amè ngêlakuin amalan-amalan sunah di bulan êni.


Laptop sangat berguna dalam kehidupan manusia karena telah memudahkan berbagai pekerjaan. Beberapa fungsi laptop yang sebetulnye juga menjadi fungsi komputer secara keseluruhan. Laptop sangat berguna dalam kehidupan manusia karena telah memudahkan berbagai pekerjaan. Dengan menggunakannye kita dapet melakukannye bejibun hal dengan ntu misalnye aje seperti menonton pilem, bermain game, mendengarkan lagu kesukaan aye, dan aye juga menggunakannye untuk menyelesaikannye tugas yang kudu pake laptop. Laptop ini sangat bisa diandalkan, seolah olah kapanpun aye membutuhkannye, ntu akan selalu ada untuk aye.Di tengah pandemi Covid-19 ini, sistem pendidikan kite harus siap melakukan lompatan untuk melakukan transformasi pembelajaran daring bagi semua siswa, dan oleh semua guru. Kita memasuki era baru untuk membangun kreatifitas, mengasah skill siswa, dan peningkatan kualitas diri dengan perubahan sistem, cara pandang dan pola interaksi kita dengan teknologi perubahan ntu mengharuskannye kite untuk bersiap diri, merespon dengan sikap dan tindakan sekaligus selalu belajar hal-hal baru. Makanye di saat kaya gini laptop bener-bener berguna banget.


Baru aje Desember taon ini aye diajak liburan lagi sama empoknye aye. Kali ini kite nginep di salah satu hotel di Bogor. Pas sampe di lobi, kite liat banyak bangku berjejer buat orang-orang nunggu boleh masuk ke kamar hotel yang disewa. Entu hotel ada dua gedung gitu, nah tiap gedung kayaknye ada 3 lantai. Aye, enyak, dan empok ningkring ke lokasi kolam renang. Lokasi kolam renangnye entu di lantai 2, jadinye kita naek lift. Nah pas sampe di lokasinye, beuh bagus bener. Jadi kolam renangnye entu ade di antara dua gedung hotel dan dari lokasi ini kite bisa renang sambil liat pemandangan di bawah kite! Di seberang kolam renang, ada taman cakep gitu, dikelilingin banyak pohon ijo. Nah akhirnye setelah puas keliling, kite dibolehin masuk kamar hotel. Kamar hotel kite ade di gedung dua lantai 3. Dari kamar, kite bisa liat pemandangan ijo di taman belakang entu hotel. Pokoknye cakep bener deh!


Elu sering ngerasa stres? Elu udeh tau cara ngilangin atau minimal ngurangin stres belom? Kalo aye sih ngilangin atau ngurangin stresnye dengan olahraga bersepeda. Jadi pas jamannye aye kuliah semester 6, aye makin tambah stres. Pas entu lah aye mulai rutinin olahraga bersepeda. Tiap hari Sabtu atau Minggu pagi, aye kagak tidur lagi dari abis salat Subuh dan nunggu sampe jam 6 lewat buat mulai sepedahan. Entar kalo udeh jam 6 lewat, baru deh aye mulai sepedahan sambil dengerin lagu. Rute aye berolahraga sepeda entu mulai dari sekitar rumah aye, abis entu keluar dari gang rumahnye aye, abis entu keliling-keliling kompleks yang deket rumahnye aye. Aye bener-bener seneng berolahraga sepeda sambil dengerin lagu dan nikmatin udara pagi. Selaen entu, ternyate olahraga sepeda juga ade manfaatnye, ya entu jaga kesehatan jantung dan pembuluh darah, jaga kesehatan otot dan sendi, jaga berat badan, dan bahkan bisa nurunin tingkat stres, serta manfaat laennye. Jadi kagak cuma sekedar refreshing doang, berolahraga sepeda juga ade manfaat buat kesehatan fisik dan mental.


Alat musik tradisional tèhyan mêrupakan alat musik khas Bêtawi. Mulènyè tèhyan dibawè amè masarakat Tionghoa nyang wayah ntu nêtêp lamè di Indonèsia padè jaman kolonial Bêlanda, têrutamè masarakat Cina Bèntèng nyang bêmukim di pêsisir Kotè akarta, kayak Kotè Tangêrang. Tèhyan biasè dimaènin amè masarakat kêturunan Tionghoa buat dipaduin amè kêsênian gambang kromong, lènong Bêtawi, atau ondèl-ondèl. Tèhyan dimaènin dêngan carè digèsèk ngêgunèin alat khusus bêsêrat nyang udèh disisipin di antarè kêduè sênarnyè. Alat musik tradisional êni dikêjè dari kayu jati amè punyè tabung rèsonansi nyang dikêjè dari batok kêlapè amè dilêngkêpin olèh duè sênar. Alat musik tradisional bêrnadè dasar A êni punyè bêntuk nyang panjang dêngan bagian bawèhnyè radè ngêlèbar.


Jamannye aye kuliah, tugas turu-turunye banyak bener! Karena entu, kite kudu sering kumpul buat ngerjain entu tugas. Tentunye kite butuh tempat yang luas, nyaman, dan pastinye banyak makanannye kan? Nah pas aye semester 2, aye dan sobat-sobat aye nugas di salah satu restoran cepet saji, namanye McD. Nah pas sampe, entu tempat gede bener, ade dua lantai, ade beberape meja panjang, ade beberapa bangku yang empuk, dan pastinye adem bener! Kagak cuma entu, nih restoran cepet saji canggih bener! Jadi kite sekarang kagak perlu antre lagu buat mesen karena kite bisa mesen lewat mesin! Widih! Nah setelah badogan kite udeh siap, kite ke lantai dua nyari posisi yang enak buat bekoar-koar. Bekoar nugas pastinye. Nah ternyata di lantai duanye ade dua tempat juga kayak di bawah, ya entu ada tempat di dalem dan ade juga di luar buat sekalian nyebat. Kite milih di dalem, tepatnye di posisi yang ada meja panjangnye. Nyaman bener deh entu restoran cepet saji buat nugas sekaligus ngegares karena badogannye juga enak-enak bener!


Gondola atau kêrèta gantung adalah salèh atu wahanè paporit di Taman Impian Jaya Ancol. Di Ancol adè tigè stasiun gondola, yakni stasiun A, B, amè C. Tapi, pêngunjung tibang bisè naèk gondola dari stasiun A amè C. Stasiun B êni tibang buat liwat. Sêbêlon bêkunjung, sêlaèn tikèt gondola, pastiin êlu udèh bêli tikèt masup Ancol di ancol.com/tikèt. Wayah ari kunjungan, pastiin tikèt èlèktronik êlu udèh siap buat diunjukkin sêbêlon masup arèa rèkrèasi. Kalo udèh siap, êlu tinggal datêng kê salèh atu stasiunnyè, bisè stasiun A atau C. Sêlanjutnyè, êlu masup ngêgunèin tikèt èlèktronik dêngan carè mindai kodê batang padè tikèt èlèktronik. Udèh dah. Êlu bisè nikmatin kêindèhan Ancol dari gondola.


Semenjak pandemi, kalo mau masup tempat-tempat umum juga mesti ade pemerikasaan. Kaga jauh beda nih ama kite berkunjung ketempat rekreasi, pengelolanye juga punya syarat kalo kite mau berkunjung. Salah satunye dengan mesen tiket, mesen tiket nih tujuannye supaya pengunjung tuh ada batesan kalo mau masup, jadi kaga ada nyampe penuh tuh di dalem. Pengunjung nyang dateng sendiri juga harus ade bates umurnye, kalo di bawah 12 tahun masih harus didampingin ama orang tua. Syarat lainnye kalo mau masuk Taman Mini juga mesti udah divaksin, pan pemerintah udah ngewajibin tuh orang dewasa ampe anak-anak buat vaksin ya supaya kite sama-sama punye perlindungan diri gitu. Syarat terakhir nih kite pasti udah kenal banget tuh ama applikasi nyang namanye Peduli Lindungi, nah kalo mau masup tempat rekreasi juga mesti scan barcode Peduli Lindungi mulai sekarang.


Terdapat salah satu film Indonesia yang memiliki aliran komedi, film kocak kocakan, tapinye mengandung nilai penting untuk kehidupan. Ya ntu die salah satu film yang menginspirasi, judulnye ntu Imperfect, yang merupakan film yang mengangkat isu tentang perundungan yang dilakukan oleh orang-orang terdekatnye. Seperti dalam ceritanye, Rara (Jessica Milla) merupakan seorang anak mantan artis yang sering dirundung karena bentuk badannye yang besar dan kulitnye yang gelap, pokoknye dimata beberapa orang die kaga cakep. Di tempat bekerjanye, Rara mencoba untuk menurunkan berat badannye dengan cara diet yang ekstrem agar rekan kerjanye tidak bersikap buruk. Meskipun begitu, masih ada kekasihnye, Dika (Reza Rahadian), yang tidak mempermasalahkan penampilannye Rara dan tetap mencintainya bagaimana pun keadaannye, begitu juga sahabatnye tetep mau berteman sama die dan sayang sama die. Karena yang terpenting dari seseorang bukan fisiknye, tapi pribadinye baik. Hikmah yang dapet kite petik dari ntu pilem adalah jangan suka memandang atau menghina fisik orang, karena yang luarnye bagus belom tentu pribadinye baik, dan sebaliknye yang luarnya kaga cakep tapi pribadinye baik, nah ntu yang bagus, yang penting pribadinye.


Setelah kite amat-amati, makin kemari makanan kaga ada yang sehat,ampe beras aje nih bisa dipakein pemutih. Lagi pula buat orang-orang yang punya diabetes nih ada baenya tuh nasi diganti ama umbi-umbian nih aye kasih contoh salah satunya ade kentang. Menurut keterangan para ahli nih, setiap 100 gram kentang mengandung 74 kalori, 2 gram protein, 17,6 gram kabohidrat, ama 1,4 gram serat. Kaga cuma ntu, kentang juga manfaat laen kaya, antioksidan, anti inflamasi, menyimbangan kolestrol dan bikin kadar gula dara kite seimbang. Nah pan cocok banget tuh buat yang punya sakit gula, tapi jangan cuma buat orang yang udah ngerasain sakit aja ye. Kite juga sebagai orang yang sehat, kudu menjaga kesehatan supaya kita terhidar deh ama yang namanye penyakit.


Kalo demennye nongton bola antarkleb, bukan antarnegara, cocok bangat buat ngikutin Liga Champions UEFA (ato lebi dikenal singkatannye, UCL). Enih jadi kompetisi sepakbola antarkleb nyang diselenggarain ame UEFA ato Uni Asosiasi Sepak Bola Eropa. Buat pesertanye enih kleb-kleb dari liga ato divisi tetinggi di Eropa. Kompetisi enih jadi nyang paling begengsi buat kleb-kleb sepak bola di Eropa. Puncaknye, final UCL, jadi acare nyang paling banyak ditonton orang di dunie. Tropinye juge unik, jadi omongan banyak orang gegara bentukannye kek punya kuping gede, bahkan ampe disebut sebage The Big Ears ato si kuping gede. Sejaoh enih, Real Madrid jadi kleb sepak bola nyang paling banyak menangin tropi, ya ntu sebanyak 14 kali. Buat jadwalnye, nyang pasti-pasti cuman Final UCL-nye, ya ntu pas Sabtu minggu pertame bulan Juni pas taon ganjil, ame Sabtu minggu terakhir bulan Mei pas taon genep.


Keinginan kuat untuk bertahan hidup bakalannye membuat pendaki mengeluarkannye ntu segenap keterampilan, dan pengetahuannye ntu untuk tetap hidup. Itulah esensi dari survival. Setelah kite meyakinkan diri kite ntu untuk menjadi survivor, kite perlu perlindungan diri. Kite tahu di dalam hutan bakalan ada seabrek bahaya, seperti: hawa dingin, hujan, badai, pohon tumbang hingga serangan hewan buas. Untuk ntu kite perlu alat pelindung tubuh, seperti ya ntu, celana panjang, jaket gunung, baju lengan panjang, sarung tangan, sepatu, pisau survival, dan topi. Intinye, keluarkan perlengkapan mendaki gunung yang kite bawa untuk kite pakai sebagai pelindung dasar. Jika kite kagak punya perlengkapan ntu tersebut, kite dapat membuatnye dari alam.


Sekitar pertengahan ngejelang akhir taon 2022, engkongnye aye yang udeh lanjut usia, kondisi fisiologisnye udeh nurun dan akhirnye bener-bener kagak bisa gerak sendirian. Enyak dan babehnye aye pun langsung bawa engkong aye ke rumah sakit. Tapi karena tiap pemeriksaan engkongnye aye kagak mau jujur soal gejala yang dialaminnye, akhirnye dokter kesusahan diagnosis dan butuh make teknologi canggih buat meriksa dan dapet diagnosis yang tepat, misalnye pake MRI. Karena entu, enyak dan babehnye aye pun sepakat buat gunain MRI dan periksanye di beberape rumah sakit, biar bisa dapet diagnosis yang akurat. Tapinye, jelas aje entu butuh biaya yang gede. Untungnye, enyak aye jago ngelola duit. Enyak aye sejak lama udeh nyiapin dana darurat buat sewaktu-waktu keperluan mendadak, contohnye kayak begini nih. Akhirnye engkong aye pun bisa diperiksa pake MRI di beberape rumah sakit berkat enyak aye yang udeh nyiapin dana darurat.


Olahraga yang digemari oleh masyarakat Indonesia memang cukup bervariasi. Terlebih masyarakat Indonesia juga dikatakan memang cukup gemar menyisihkan waktu dari kesibukannye mereka ntu untuk bisa tetap berolahraga. Bahkan dari beberapa jenis olahraga yang digemari oleh masyarakat Indonesia sampai ada yang diperlombakan baik di tingkat Nasional hingga Internasional. Setidaknye terdapat lima macam-macam olahraga yang menjadi favorit masyarakat Indonesia. Olahraga adalah salah satu aktivitas menyenangkan bagi semua umur, termasuk anak-anak, dengan segudang manfaat. Jangan sia-siakan kesempatan emas memperkenalkannye anak dengan dunia olahraga sedini mungkin. Bukan hanya manfaat kesehatan, mengajarkan anak olahraga sejak usia sekolah dasar (SD) akan memberikan keterampilan tambahan. Saat usia 6-7, ada beberapa jenis olahraga yang bisa dilakukan. Pada usia ini, perkembangan fisik anak biasanya sedang berkembang cukup pesat. Bahkan, semakin sering anak melakukan aktivitas fisik, kemampuan fisiknye juga ikut meningkat. Jenis olahraga yang bisa dilakukan oleh anak SD pada usia ini ya ntu ; Berenang, bersepeda, bermain bola, skating, dan lain-lain. Selain dilakukan sendiri, beberapa jenis olahraga tersebut masih bisa dilakukannye bersama dengan teman sebaya.


Elu punya laptop? Kegiatan sehari-hari elu ngebutuhin laptop? Nah kagak bisa dipungkirin, makin lama alat teknologi satu entu jadi alat teknologi yang kayaknye kudu dimilikin hampir tiap orang karena buat ngelaksanain berbagai kegiatan dan kewajiban. Laptop punyanye aye entu berbentuk persegi panjang. Jadi kayak ade dua persegi panjang yang nyatu gitu, satu layarnye laptop dan satunye keyboard laptop. Nah entu dua segi panjang bisa dilipet, jadi antara layar dan keyboard bakalan berhadapan. Nah laptopnye aye yang persegi panjang ini, warnanye entu kayak silver gelap gitu. Keyboardnye warna item dan ade cahayanye. Terus di atas layarnye ade kamera. Pokoknye alat teknologi persegi panjang yang entu bener-bener jadi kebutuhan aye sehari-hari deh.


Kagak bisa dipungkirin, ngedaki gunung entu emang kegiatan yang asyik kalo udeh jadi hobi, apelagi kalo udeh kecanduan. Kalo ade hari libur, pastinye asyik buat dakit gunung. Walaupun entu kegiatan ngedaki gunung kagak gampang dan ade risikonye, tapi tetep aje entu kegiatan selalu didemenin, apelagi anak-anak muda. Nah tapinye, salah satu risiko pas ngedaki gunung atau menjelajah hutan entu nyasar. Pas nyasar di gunung atau hutan, elu kagak boleh panik, tapi elu kudu cari tau cara-cara supaye bisa bertahan idup pas nyasar di gunung maupun hutan. Terusnye, cara yang paling utama pas elu nyasar di hutan atapun gunung entu adalah elu kudu sadar kalo elu tersesat. Soalnye kalo kagak, elu bakalan makin nyasar.


Sebelom ade mejikom, orang-orang dulu kalo mao masak nasi biasenye make alat nyang namenye dandang. Alat nyang orang Sunda biase nyebut namenye langseng atau seeng eni udeh mulei langka, soalnye udeh jarang dipake. Dandang dulu-dulu biasenye dibuatnye pake tembaga, sebelom akirnye diganti pake alumunium. Di belah dalemnye ditaroin kukusan bambu nyang bentuknye kerucut mirip tumpeng nyang dialasin daon pisang, buat tempat naro aronan nasi. Bentuknye nyang gede emang keliatan punye kesen kaga praktis ama ribet. Cuman, orang-orang dulu kate kalo masak nasi pake dandang bakal ngasilin cite rase nasi nyang lebi arum ama sedep dibanding ama alat masak nasi laen.


Pada zaman Rasulullah SAW dan pemerintahan Abu Bakar dan Umar, ayat-ayat Al-Quran belum dibukukan, lantaran umat Islam pada masa itu belum memerlukannya sebab Al-Qur’an pertama kali diturunkan di Jazirah Arab. umat Islam pada waktu itu adalah bangsa Arab asli sehingga mereka tidak memerlukan ilmu khusus terkait untuk memahami Al-Qur’an, lantaran bahasa Al-Qur’an adalah bahasa mereka sendiri dan mereka mengetahui sebab-sebab turunnya Al-Qur’an. Oleh lantarannya jarang sekali sahabat yang bertanya kepada Nabi tentang maksud-maksud ayat. Ayat Al-Qur’an tidak dikumpulkan atau dibukukan seperti sekarang ini lantaran disebabkan oleh beberapa faktor, maka ayat Al-Qur’an barulah mulai dikumpulkan atau dibukukan, yaitu dikumpulkan dalam satu mushaf. Pengumpulan Al-Qur’an pada masa Nabi hanya dilakukan melalui dua cara yakni dituliskan pada benda-benda seperti yang terbuat dari kulit binatang, batu yang tipis dan licin, pelepah kurma, tulang binatang dan lain-lain. Tulisan-tulisan dari benda-benda tersebut dikumpulkan untuk Nabi dan beberapa di antaranya menjadi koleksi para sahabat yang pandai baca tulis.


Ade khotbah agama yang terakhir aye denger. Aye lupa tepatnye kapan. Tapi entu khotbah agama intinye ngedorong aye serta orang beragama Islam laennye, buat ningkatin kualitas keimanan serta ketakwaan kepade Allah dengan cara laksanain ape yang diperintahin dan jauhin beragam larangannye. Karena kite kagak bakalan makin mulia, kecuali kite bertakwa kepade Allah. Nah misalnye entu terkait seringnye terdenger ucapan "Selamet Natal", "Selamet Taon Baru", dan ucapan yang laennye yang serupa. Katenye, segala macem ucapan yang ngarahnye ke dua perayaan entu, yang dasarnye diciptain dan diucapin oleh orang-orang yang kagak beriman ke Allah. Make dari entu kite sebagai umat Islam, apakah pas ikutan ngucapin segala hal yang berkaitan sama entu dua perayaan?


Kite pernah hidup di zaman kerjaan yang unsur kebudayaannye masih kentel. Nah karena itu, disekitar kite pasti sering ngedenger kalo orang tuanye nyang udeh wafat masih nyimpen benda-benda pusaka. Nah kite pan gatau tuh benda-benda itu diyakinin sebagai apa ama orang nyang punyanye dulu. Kalo gitu ceritanye ya jangan sembarangan dah, meskipun kaga percaya hal mistis kite juga tetep hati-hati dan jangan sesumbar. Bisa kite konsultasikan ama orang nyang ngerti agama, tapi bukan dukun juga ye. Nah, kalo mau buang sendiri juga buangnye jangan sembarang, ya buang aja di laut trus sambil baca doa-doa nyang ada di Al-Qur'an. Nah kalo begitu pan kite kaga perlu ikut-ikutan ato repot nyari asal usul benda ntu.


Kalo coba milih mesin cuci aye lebih milih mesin cuci nyang ada 2 tabung. Mesin cuci yang tempat nyuci ama ngeringinnya tuh beda. Emang sih kalo nyang 2 tabung masih manual karna buat isi aer aja kite mesti tungguin. Tapi gatau knapa hasilnye kaya lebih bersih aja gitu, kalo baju keliatan dekil juga ya lumanyan ilang lah. Udeh gitu kalo mesin cuci 2 tabung tuh aernya kite bisa atur biar kaga penuh-penuh amat, ya itung-itung ngirit aer lah. Udah gitu kalo rusak atu duan-duanye enaknye kaga rusak, jadi salah satunya bisa dipake. Udah gitu kayanye perawatannyr lebih gampang dan trus kalo dibenerin juga kaga sulit.


Kalo ngomongin Makanan seafood udeh jadi kedemenan masyarakat kite belakangan eni. Salah satu makanan seafood nyang bagus buat dikonsumsi ntu ikan dori. Ikan dori jadi salah atu makanan nyang di incer buat nyang punye hobi fitnes, lantaran kandungan gizinye ame protein nyang gede bangat dalem ikan dori. Ade banyak manfaat ikan dori ntu dapet ngebantu nurunin kadar kolestrol, ngebantu ngebenerin sel tubuh nyang ude rusak, terus bise ngebantu nyepetin nyembuhin apanan kalo kite kurang sehat, ngebantu jage stabilnye tekanan darah kite, terus ngebantu nyehatin tulang kite juge, ngelembutin kulit, terus ngjage kesehatan mate kite, ngejage kesehatan rambut ame nyehatin sistem pencernaan. terusan kandungan kalium pade ikan dori dapet ngurangin efek natrium nyang masuk ke tubuh. Semakin bejibun makanan nyang kaye kandungan kalium nyang kite konsumsi, makin bejibun juge natrium bakal ilang dalem air kencing kite.


Awal rumah tangga aye belom ngerasain tuh suka ama dukanye, karna pan hidup masih berdua aja ama laki. Pas punya anak tuh baru ngerasain, gimana rasa sakitnye ngelahirin, capeknya ngurus anak trus knapa Nyak tuh bisa marah kalo kite ngelawan, ya karna itu tadi perjuangannye tuh kaga maen-maen. Mangkanye pan kalo kite tau surga ada ditelapak kaki ibu ya karna itu, kaga bisa diganti ama dibayar tuh jasa beliau ngegedein kite. Heran ye masih ada aja anak nyang kaga ngehargain orang tuanye, trus ngelawan juga ama orang tuanye, padahal hidupnye bisa berkah karna doa orang tua pan trus juga die kaga bisa gede kalo kaga diurus ama orang tua.


Elu doyan ngebadog seafood? Nah aye punya salah satu badogan seafood yang aye doyan, ya entu sushi, khususnye yang ade salmonnye. Nah karena aye demen bener sama sushi, pas aye lagi ke mall sendirian, aye mampir ke salah satu restoran sushi yang halal, harganye murah, rasanye enak bener, dan banyak juga variasinye. Aye ngambil beberape menu sushi di piring kecil. Abis entu, aye pun mulai ngebadogin sushi-sushi yang udeh aye ambil. Mayoritas bentuknye bulet atau ada yang manjang. Kalo yang bulet isiannye di tengah-tengah nasi dan nasinye dibalurin rumput laut, nah kalo yang manjang nasinye ditimpal sama salmonnye atau telor dadar gitu dan diiket sama rumput lautnye. Saking doyannye, kagak kerasa aye makan sampe banyak bener. Untung aje harganye murah.


Strès èmang kagak bisè dihindarin. Tapi, êlu bisè nyari carè ngilangin strès dêngan sèhat sêhinggè bisè ningkatin kêmungkinan êlu buat pulih dari strès. Pêrtamè, ngêbayangin têmpat nyang mênurut êlu nyênêngin atau dêmênin. Buat ngêlakuinnyè êlu cukup nutup matè amè ngêbayangin gambaran-gambaran indah ntu. Pikirin pêngalaman sènsori nyang êlu dapêtin wayah bêradè di têmpat ntu amè dêminin diri êlu ngêrasèin sêpêrti bênêr-bênêr adè di sono. Sêtêlèh bêbêrapè mênit, bukèlah matè amè kêmbali kê momèn wayah êni. Kêduè, lakuin mèditasi. Adè banyak bêntuk mèditasi nyang bisè dicobè sêbagè carè ngilangin strès. Jadi, pilihlah bêntuk mèditasi nyang paling urup dêngan diri êlu. Kêtigè, bêjalan kaki sêmbari ngêliat pêmandangan sêkitar bisè ngêbantu êlu ngêdapêtin polè pikir bêrbèda sêkaligus ngêdapêtin manpaat olahragè.


Apèkah êlu pêrnèh kêpikir buat pêgi kê luar nêgêri barêng pasanganlu buat ngêbangun idup baru di sono? Ntulah nyang bêrhasil dilakuin olèh Tara & Budi, pasangan laki bini asal Indonèsia nyang karang nêtêp di Leeds, Inggris. Kêduè alumnus IPB êni awalnyè bêrangkat kê Inggris buat kuliah S-2 di Leeds Beckett University (LBU) dêngan biayè dèwèk padè 2018. Mêski bêgono, mêrèka kagak kuliah barêngan. Sêlagi Tara kuliah, Budi bêgawè di salèh atu rèstoran cêpêt saji di Leeds. Kagak bêrapè lamè sêudèh Tara lulus, Budi mulè ngêjalanin pêrkuliahan jênjang S-2 di LBU. Sêudèh Budi nyêlêsèin studinyè, pasangan êni ngêmilih buat têtêp nêtap amè bêgawè di Leeds sêmbari ngêgêdéin bocah mêrèka.


Adenye mata pelajaran olahraga atau namanye pendidikan jasmani kesehatan di tengah jadwal yang padet para murid terkait mata pelajaran akademik, pastinye ade tujuannye. Nah adenye mata pelajaran olahraga atau pendidikan jasmani kesehatan entu bertujuan buat kesehatan fisik dan bahkan jiwa atau mental. Pade saat berolahraga, badan entu ngeluarin atau ngelepasin zat kimia atau hormon endorfin yang bikin entu bocah yang olahraga ngerasa seneng, serta ningkatin mood dan bikin badan serta pikirannye mereka lebih santai. Karena hal entu, diharepin dari olahraga di sekolah, para bocah bisa makin semangat buat ikutin pelajaran laen di sekolah, juga pade kehidupannye mereka sehari-hari. Nah, bermanfaat bener kan adenye mata pelajaran olahraga di sekolah buat para murid? Nyok kite juga mulai olahraga!


Kadang kite tuh manusia harus bersyukur karna masih dikasih kesempatan kaga ngerasain bencana besar di lingkungan kite. Tapi sebagai sesama manusia ya kite kudu lah punya rasa simpati sama orang nyang lagi kesususahan. Banyak nyang kite bisa persiapin bisa sumbangan trus bisa juga jadi relawan. Kadang aye pengen ngerasain jadi relawan gitu biar kite tuh percaya apa nyang kite punya tuh bukan segalanye. Harta nyang kite kejar di dunia tuh suatu saat bisa abis gitu aja, kalo emang Allah berkehendak apa aje bisa terjadi. Dengan kite liat bencana nyang udeh terjadi jadinye kite kaga sombong ama orang laen trua bisa ngehargain satu sama lain.


Liburan kali ini aye mutusin buat jalan-jalan ke pantai, lagian pan udeh lama banget aye sekeluarga jalan-jalan ke pantai. Pantai nyang kite kunjungin tuh mentok-mentok ya nyang deket-deket aje palingan ke Ancol. Terakhir ye tuh kepantai taun 2012, karna tempat rekreasi di Jakarta udeh beragam ye jadi kite jarang mau pergi ke tempat nyang jauh-jauh juga. Jalan-jalan kali ini tuh didukung dari duit kas keluarga Nyak, jadi pan enak tuh tinggal nambahin konsumsi aje. Lebih serunye lagi tau ini tuh aye udeh ditunjuk jadi panitia, wah pan lumanyan tuh dapet ilmu buat ngebuat acara jalan-jalan, tugas aye di panita ntu sebagai konsumsi jadi bakal minta tolong Nyak nih.


Kalo di daerah rumah ane kalo ude bahas bakso gak jauh pasti sebut "bakso putera solo", bukan gak ade tukang bakso laen, cume bakso putra solo ntu tempatnye nyaman, mas mbak pejualnye juge ramah, nah nyang gak kalah penting baksonye ntu enak, die bikin baksonye dadakan pagi sebelum die buka warung baksonye. Rasa baksonye si diatas rata-rata, ade bakso kecil, bakso telor ame bakso cincang, kalo balso biasa nyang kecil, kalo bakso telor ntu yang ada telor ayam didalemnye. dibalur adonan bakso, nah kalo bakso isi tu ade isian daging sapi cincang campur tetelan didalamnya, harganye juga lumayan murah, 1 porsi cuman 17 ribu rupiah.


Smartwatch adalah sebuah perangkat pintar yang terhubung dengan smartphone untuk menjalankannye beberape fungsi yang ada di smartphone pada benda berbentuk jam tangan, selain ntu, die juga memiliki fungsi utamanye ya ntu sebagai jam tangan. Smartwatch dirancang untuk jaringan, dan mengintegrasikan dengan perangkat pribadi lainnye melalui Wi-Fi dan teknologi Bluetooth. Namun Smartwatch kagak di rancang untuk menggantikan fungsi ponsel seutuhnye, smartwatch dirancang memberi “alert” pada pengguna untuk pesan dan panggilan yang masuk pada ponsel, serta mengaksesnye langsung tanpa harus melihat smartphone.Ternyata di beberapa website sejarah perjalanan terkait teknologi smartwatch ntu udeh dibahas di tahun 2013. Perjalanan smartwatch ntu menjadi dikenal, dan besar di tahun 1970 yang diciptakan oleh Intel dengan membeli sebuah perusahaan jam tangan bernama Microma Universal. Intel merilis teknologi pada jam tangannya dengan layar LCD, namun masih minimnye teknologi pada arloji tersebut mengakibatkan produk tersebut gagal dipasaran.


Hari ini aye mau coba nih bikin salah satu olahan diet nyang bikininnya gampang. Nama menunye roti isi alpuket ama telor. Pertama-tama kite kerok tuh daging alpuket trus pindahin dah kewadah nyang bersih, nah daging alpuketnye ditambahin jus lemon ama minyak zaitun trus dibenyek- benyek kasar. Kedua bisa kite tambahin telor nyang udah dicincang, seledri nyang dipotong, daon bawang, garam. merica trus aduk dah biar rata. Nah nyang terakhir panggang roti gandum trus olesin deh ama isian alpuket ama telor nyang tadi udeh dibikin, roti isinya juga boleh ditambahin selada kalo emang suka. Udeh bisa dimakan dah abis itu, gampang ye kaga perlu dimasak lama-lama.


Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin. Cave Diving adalah olahraga menyelam yang dilakukannye ntu di bawah air dalam gua dan dikategorikan sebagai olahraga ekstrim. Dengan menggunakan peralatan scuba diving, para penyelam turun ke air dalam gua kemudian mulai menyelam. Olahraga ntu sangat berbahaya karena jika terjadi sesuatu, penyelam tidak dapat berenang secara vertikal ke permukaan karena gua di sekitarnye.


Elu tau cemilan favoritnye sejuta umat yang namanye seblak kan ye? Banyak bener yang pade doyan entu cemilan. Rasanye seblak entu gurih bener! Seblak yang aye tau entu ada dua jenis, seblak basah yang kuahnye banyak dan seblak kering yang kuahnye cuma seuprit. Nah seblak yang kering ataupun basah kuah entu warnanye kayak oren-merah kuning gitu, efek bumbu-bumbunye. Terus biasanye entu cemilan disediainnye pake kerupuk warna-warni, mi instan atau kwetiaw atau pasta makaroni ataupun fusili. Nah selaen make entu semua, biasanye seblak dilengkapin irisan sosis, baso, telor orak-arik, dan sayuran. Makanye entu cemilan warna-warni bener, mulai dari ijo yang asalnye dari sayur, warna kuning dari mi juga telor, dan tentu aje dari kerupuk warna-warni yang dominasiin entu seblak. Jadi selaen rasanye gurih dan pedes, seblak juga warnanye lucu!


Selaen punye banyak kebiasaan adat, betawi juge bejibun ame makanan tradsional nyang dikenal orang luaran jakarte, nyang paling pertama Kue Dongkal, kue dongkal jajanana tradisional nyang ude jarang banget ditemuin, bahan baku dongkal cuman dari tepung beras nyang d tumbuk ampe alus terus dikukus pake cetakan anyaman bambu bareng ame gula merah. Nyang kedua kue procot (akar kelapa), eni kue banyak dibuat kalo mau lebaran gede, soalnye ude jadi ciri khas di kampung-kampung klo lebaran kite betamu ke tatengge pasti ade tu suguhan kue procot atawa akar kelapa, nah yang terakhir ade biji ketapang, bahannye juge cuma tepung terigu ame kelapa nyang digongseng, diadonin, potong seruas jari terus digoreng sampe warnanye cokelat dan keluar aroma wanginye, kalo masalah rasa ni kue punye rasa gurih same aje nih kayak kue akar kelapa.


Pulang sekolah tuh biasanye kaga langsung mantog ke rumah, anak SMPN Cicangon suka ngumpul di tepi setu sambil ngobrol trus jajan. Kebetulan di sono banyak tukang jajanan, poon-poon di sono gede-gede bikin suasana sahdu bikin betah pokoknye.Kaga semua murid nongkrong dipinggir setu, salah satunya si Rina, bapaknye si Rina tuh tukang dagang soto di samping sekolahan, kalo pulang sekolah tokoknya rame bukan kepalang. Nah kalo si Rina udah dateng tuh bapaknye sedikit lega karena si Rina bisa nyiapin bahan-bahan soto yang udeh mau abis. Salut bener deh sama si Rina, masih sekolah udah bisa bantuin babehnya masak buat jualan. Pan ilmunya pasti berguna tuh buat hari esok die, apalagi die bisa sekolah tinggi dibagian koki trus kembangin lagi tuh usaha yang udeh dibangun babehnya puluhan tahun.


Elu pas SD ade mate pelajaran terkait lagu daerah? Nah pas aye SD, ade pelajaran kesenian, yang mane aye kudu maenin alat musik kayak pianika dan suling, dan kudu bisa laksanain lagu daerah dengan kedua alat musik entu. Kagak tau kenape, aye selalu kagak bisa buat maenin entu alat musik. Mau pianika ataupun suling, aye kagak bisa ngegunain kedua entu alat musik buat maenin lagu daerah. Nah karena entu aye sedih bener karena kagak bisa maenin lagu daerah, termasuk lagu daerah. Mau alat musik pianika ataupun suling, aye bener-bener kagak bisa maeninnye. Nyok deh cari tau gimane gaye belajar yang tepat buat diri elu!


Elu pernah atau bahkan sering ngerasa stres atau tertekan gitu? Entah karena urusan rumah, sekolah, kuliah, ataupun kerjaan. Aye pernah stres karena urusan kuliah. Nah cara aye ngurangin atau bahkan ngilangin stresnye adalah berolahraga, ya entu jalan santai di sekitar rumah. Katenye, olahraga entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental, misaonye ngurangin atau bahkan ngilangin stres karena katenye olahraga entu bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem, misalnye yoga, jalan santai ataupun cepet, tenis, sepak bola, dan laennye. Jadi kalo elu ngerasa stres atau tertekan gitu, elu bisa mulai coba berolahraga buat ngurangin atau bahkan ngilangin stres. Tapi inget, kagak boleh berlebihan dan harus cari tau dulu gimane ngelakuin entu olahraga secara tepat.


Kalo liburan asiknye ngeloneng sama temen-temen ke mol atau ke tempat tempat kopi yang cakep cakep buat poto poto. Pake baju yang gonjreng, dandan yang kece siap ngeloneng dan ber poto ria dah. Rasanye seru banget karena biasanye kan ketemu tiap hari ini lagi libur jadi kaga bisa tuh tiap hari pan kita bercanda canda ria. Nah makanye sesekali kudu dah ngeloneng bareng temen temen sembari ngegaresin ganyeman dan minum kopi cantik, asal jangan ngomongin orang ajedah. Salah satu kafe yang sering dikunjungin adalah Terasa di cempaka putih, ntu kafe nyaman bener, ganyemannye aje, minumannye juga pade ajib dan rasanye kaga begitu mahal dah.


Dapoer Pandan Wangi adalah salèh atu rèstoran Sunda nyang kagak bolèh diliwatin wayah kê Bandung. Lokasinyè adè duè, yakni di Jalan Patuha 38 amè di Jalan Têrusan Pasirkoja 380. Mênu nyang paling têrkênalnyè adalah tèrong raos. Bèda dari tèrong biasènyè, tèrong êni punyè lapisan luar nyang garing karna dibalurin têpung, sêdikit pêdês, amè sêdikit manis. Têrus ditambèh irisan cumi amè potongam cabè mèrah di atasnyè. Sêdêp bangêt, apèlagi disantêp wayah masing panas. Mênu laènnyè jugè sêdêp, kayak tumis jambal, sop guramè kuah mèrah, amè daging sapi goreng. Pênasaran amè rasè mênu laènnyè? Cobèin dèwèk dah, kagak bakal nyêsêl. Pastiin datêng kê sini sêbêlon waktu mindo, yè. Atau bisè jugè datêng abis waktu mindo supayè udèh radè sêpi.


Kênalin, namè ayè Ratna. Ayè tinggal di pêdèsaan nyang amat asri, damèi, amè alamnyè masing kêjagè amat baèk. Di dèsa ayè mayoritas wargènyè bêgawè sêbagè pêtani amè pêtêrnak. Saban pulang sêkola ayè sêring bêrmaèn barêng têmên-têmên ayè di sawah ngêbantu pêtani mêtik hasil panènnyè, sêpêrti sayuran, buah-buahan, amè ngumpulin têlor itik. Sêlaèn bêrmaèn, ayè gè bêlajar nanêm padi, tapi kêgiatan nyang paling ayè dêmên adalah ngumpulin têlor itik karna sêmbari bêrmaèn lumpur amè aèr. Sêudèh ngambil têlor itik, ayè amè têmên-têmên ayè pulang. Di têngèh pêrjalanan pulang, ayè sêring mêtik kêmbang nyang tumbuh liar di pinggir jalan. Sangking rêsêpnyè ayè mêtik kêmbang, kagak kêrasè waktu udèh magrib amè ayè masing bêlon pulang ampè ngêjè orang-orang rumèh kuwatir. Sampè rumèh, ayè diomèlin ênyak. Mêski bêgono, bèsoknyè ayè têtêp ngêlakuinnyè lagi, bahkan karna kêtumanan ayè ntu ayè miarè itik di pêkarangan rumèh ayè.


Siape sih orang yang kagak demen sama ganyeman ayam goreng? Hampir di seluruh negara di penjuru dunia, ayam goreng merupakan salah satu menu ganyeman yang disukai oleh seluruh lapisan masyarakat. Dari bocah sampe bangkotan pade demen sama yang namanye ntu ganyeman ayam goreng. Akhirnye hingga saat ini bejibun resto pade jualan ntu menu ganyeman, dan bahkan ada yang jualnye emang khusus aneka ayam. Salah satu gacoannye anak muda zaman sekarang ya ntu ayam gorengnye Moon chicken, restonye yang ada di Senopati ntu tempatnye lucu banget. Jangan ditanya lagi, menu ayamnye macem-macem, dan rasanye enak-enak banget, harganye juga kaga terlalu mahal.


Gara-gara saban hari nontonnye drakor, kadang aye ngidam gegaresan asal sono tiap abis nonton. Untungnye sekarang tukang dagang di Jakarte pada kreatip buka peluang usahe, macem-macem jajanan udeh gampang ditemuin, dari jajanan Arab ampe Afrika juga kalo mau mah, ada. Aye paling demen ame yang namanye corn dog, jajanan khas Korea Selatan yang ngombinasiin sosis ama adonan tepung yang lumayan tebel. Sebelum digoreng, corndog juge dilapisin tepung jagung kasar. Tapi ade juge tuh corndog nyang dilapisin kentang goreng. Corn dog sekarang banyak macemnye, bukan cuman isian sosis aje tapi juga ade keju mozarella. Lapisan luarnye bukan pakai tepung jagung kasar doang, bisa juge make kentang, mie yang diancurin, ama tepung roti. Di Korea, corn dog ditaburin gula halus ama diceprotin saos atasnye.


Jadi chep dibutuin banget buat restoran atawa hotel- hotel. Tapi, buat jadi chep mesti ade sifat nyang kudu dipunye. Anu utame nyang kudu didalemin entu kudu siap ngegawe banting tulang saban hari, soalnye keidupan dapur mah keras banget. Kedua, nanemin sikap disiplin, emang kudu dipunye di dalem diri sorang chep mah lantaran gaweannye kudu nurut ame waktu tur ame aturan. Ketige, buat jadi chep nyang profesionel dibutuin ketelatenan, contonye mesti jadi chep tingkat jongos dulu selama dua taon. Keempat nikmatin tengget waktu gawe, buat jadi chep kudu siap adenye jadwal nyang padet, kagak ada waktu lowong kalo pas gawe mah. Nah pas kayak gitu dibutuin tuh sipat nyantei terus kagak itungan ama waktu. Ibarat kate nih, baru juga mulai gawe udah pengen buru-buru balik kan kagak tau diuntung namenye. Kelime, bise ape aje. Nyang namenye sekolah mah emang kagak ade yang cepet bisa bae bakal kerasa ribet kalo dipikirin mah. Tapi, kalo pas dijalani pasti bakal kagak berat lantaran ade temen-temen nyang getol wujudin mimpi ame nyang sama jadi chep nyang lihai.


Para pejuang bangsa udeh mengorbankannye segenap jiwa, dan raga untuk meraih ntu kemeredekaan Indonesia. Sebagai bangsa yang udeh merdeka adalah tinggal menjaga kemerdekaannye, dan terus berkarya untuk memajukannye, dan mengharumkannye nama bangsa di kancah dunia. Setelah Indonesia mengumumkan kemerdekaannye pada 17 Agustus 1945, udeh bejibun anak bangsa yang menginspirasi dari berbagai profesi dengan membawa harum Indonesia di mata dunia. Dari dunia olahraga, misalnye. Lewat filosofi Olimpisme dan sumpah “Demi Kejayaan Olahraga dan kehormatan negeri”, atau “ For the glory of sport and the honor of our teams“, para atlet Indonesia terus berjuang segenap daya dan upaya demi mengharumkan nama bangsa. Atlet kelahiran 27 Agustus 1994 ini berhasil memecahkannye ntu rekor di ajang perlombaan Sea Games tahun 2011 saat ntu usianye masih berumur 17 tahun. Yessy Yosaputra berhasil memecahkannye rekor yang sebelumnye belum pernah terpecahkan selama 18 tahun. Rekor yang dipecahkannye oleh Yessy adalah renang nomor 200 meter gaya punggung putri, ia berhasil menyelesaikannye dalam waktu 2 menit 15,73 detik. Rekor sebelumnye dipegang oleh seorang perenang asal Filipina yang bernama Akiko Thomson dengan 2 menit 16,76 detik pada tanggal 13 Juni 1993.


Saban taun, Kristên Protèstan amè Katolik ngêrayèin Paskah. Ari ntu dimaknèin sêbagè ari pêngampunan umat Kristên kêpadè Tuhan nyang udèh rèla ngêninggalin duniè dêmi nyêlamêtin idup umat-Nyè. Maknè Paskah bêgono ngêdalêm bagi umat Kristiani. Paskah adalah kêmênangan Yèsus Kristus atas kêmatian. Paskah nandèin bangkitnyè Yesus Kristus kê langit padè ari kêigè usèi pênyaliban. Hal êni ngêjadi momèn nyang paling sakral bagi kêidupan Yèsus Kristus sêrtè umat Kristiani. Dêngan katè laèn, kêbangkitan Yèsus Kristus bêarti kêidupan kêkal nyang dikasih kêpadè umat manusiè nyang pêrcayè. Maknè Paskah jugè êrat kaitannyè amè bukti cintè kasih. Adè kasih sayang, anugêrah, sêrtè cintè Yèsus Kristus nyang sênantiasè ngêjauhin umat Kristiani dari sêgalè hal buruk.


Kaga tau knapa ya mindo di tempat asri begitu tuh kayanye nikmat bener. Padahal, mindonye cuma ama ikan asin, sambel, ama tempe trus lalap. Tapi kenikmatan ini ntu kaga bisa senikmatan restoran mahal di Jakarta dah. Pengalamannye bener-bener berkesan ampe selesai makan tuh kaya pada kurang puas trus akhirnye pesen lagi tuh baso, pan sedep banget ya abis berendem di curug trus pas naek makan baso nyang kuahnye anget. Selesai makan tuh kaya masih ade nyang kurang, kayanye enak nih ngopi trus nyemil gorengan. Wisata di alam teryata kaga jauh beda ye ama Jakarte, malah jauh beda karna kita jaang nemuin tuh suasa nyang masih asri karna kan di Jakarte sekarang udeh banyak gedung-gedung menjulang tinggi.


Waktu itu aku sedang mengikuti acara kegiatan hafiz di masjid besar terkenal di jakarta (kalo yang tau skip aja hehehe) jadi aku dan 3 temen aku ke sana. dan aku adalah orang yang baru pernah kesana. waktu itu hendak solat zuhur, aku sendiri yang tidak membawa mukena dan kebetulan mukena yg disediakan di masjid tersebut tidak ada (mungkin sudah di pakai sama pengunjung masjid yang lain) lalu aku putuskan untuk duduk bersila dibelakang teman ku yg sedang solat sembari menunggu mereka selesai solat agar bisa ku pinjam mukenanya. saat aku menunggu, ada ibu2 yang jaraknya tidak jauh dari aku selesai solat membawa mukenanya, lalu dia mendatangi ku sambil bertanya "dek, kamu mau solat yah?" aku jawab "iya bu" dan ibu tersebut menawarkan bantuan ke saya "ini dek pakai mukena ibu saja biar ga nunggu lama temen2mu" dan aku pun menyiyakan bantuan ibu tersebut. saat aku sedang memakai bawahan mukenanya, ibu tersebut berkata ke padaku sambil berkata pelan (aga bisik2 lah) bilang "dek, persolat 15ribu aja sewanya", sontak aku terkedjottt seumur2 saya ga pernah ngalamin ada jasa sewa mukena di dalam masjid apalagi dengan cara dia ngomong bisik2 trus diawal dia memanipulasi saya seakan2 dia orang baik yang mau meminjamkan mukenanya untuk orang yang mau ibadah. seketika ku jawab "Gajadi bu, aneh2 aja mukena di duitin" dan si ibu yg bagai orang baik nan ramah tadi mendengar aku menolak membayar sewa mukenanya mendadak jadi kaya ibu tiri yg ketus judes mukanya langsung manyun dan ngedumel "yaudah kalo gamau, masih banyak yg mau, ditolong malah begitu"


Kalo tadi itu soal bedanya laptop ama komputer. Sekarang kita jejerin bedanya laptop ama notebook. Laptop ama notebook ini sebenernya sama-sama komputer yang bisa ditenteng-tenteng ke mana aja. Sekilas kita ngeliatnya kayak sama aja. Cuma tetep banyak juga bedanya, kita bisa liat dari ciri-cirinya. Pertama, ukuran laptop ama notebook ini laen. Notebook ini lebih tipis ama ringkes dibanding laptop. Kerasa juga pas lagi ditenteng, notebook beratnya cuman 1 ampe 2 kilo, kalo laptop beratnya 1,5 ampe 2,5 kiloan. Notebook juga lebih tipis dibanding laptop. Notebook setengah ampe satu inci, kalo laptop 1,5 ampe 2 inci. Makanya, orang-orang kalo mau pegi-pegian jauh terus bawa banyak barang laennya, pada milih nenteng notebook dibanding laptop. Dari tebel ama beratnya, ada lagi bentukan layarnya yang laen. Ukuran layar notebook 8 ampe 13 inci, kalo laptop 14 ampe 17 inci.


Tigè mahèsiswè Bina Nusantara University atau Binus pêrnèh ngêjè robot dêngan konsèp Intelligent Humanoid Robot sêhinggè mampu ngênalin mukè, ucapan manusiè dalêm bahasè Indonèsia, amè nanggêpin dalêm bahasè Indonèsia jugè. Robot êni têrdiri atas duè sistim, yakni robot system amè raspberry pi system. Robot system bêrgunè pêranti sistim pêrgêrakan montor, sêdêngkan raspberry pi system bêrtujuan pêranti sistim kontrol robot. Bêrikut carè gawè robot êni sêcarè singkat. Pêrtamè, robot bakal ngêdètèksi mukè pênggunè, têrus têrjadi prosès pêlatian pêngênalan mukè. Abis ntu, raspberry pi system ngirimin sinyal kê pêngontrol robot pêranti ngêgêrakin montor robot. Padè prosès ênilah robot bakal ngêbaca sinyal nyang masup amè kêmudian ngasih tanggêpan kêpadè pênggunè dêngan ngucapin salam. Karang robot canggih êni mampu ngêlakuin intêraksi amè manusiè sêpêrti bêcêritè, ngasih salam, amè maènin musik.


Ngêbêli kamèra bekas bukan suatu masalèh, tapi kudu dilakuin bêbêrapè pêrtimbangan. Pêrtamè, pêrèksa bagian sènsor kamèra. Cobè jêprèt poto subjèk nyang cêra amè datar padè tèmbok rêsik di ruangan têrang. Pêrèksa saban hasil poto buat nyari tau kondisi sènsor kamèra. Bêrikutnyà, pêrèksa pungsi kamèra, têrutamè bagian shutter count atau jumlèh jêprètan kamèra nyang udèh diambil. Mangkin sêdikit jumlèh jêprètan kamèra, mangkin baèk kondisi kamèranyè. Kamèra bêkas dêngan kondisi nyang cakêp tumannyè punyè jumlèh jêprètan di bawèh limè rèbu. Têrus, pastiin awak kamèra masing mulus. Kondisi pokus otomatis padè kamèra bêkas jugè kagak kalèh pênting buat dicèk. Sêlanjutnyè, pastiin lènsa kamèra kagak adè jamur, kotoran, atau dêbu. Têrakhir, buat êlu nyang bakal ngêbêli kamèra bêkas dêngan batrè bawèan, jangan lupè cèk kondisi batrènyè jugè.


Angklung alat musik yang berasal dari Jawa Barat atau tanah Sunda. Alat musik yang terbuat dari bambu. Dan angklung itu sudah mendunia, sudah banyak masarakat dunia mengenal angklung. Angklung sangat mudah dimainkannya, hanya tinggal digoyangkan saja. Memainkanya perlu dengan banyak orang tidak dapat sendiri. Pernah loh ada kegiatan di Amerika sana memainkan angklung sebanyak 5000 orang yang dipelopori oleh Saung Ujo. Asal usul angklung belum diketahui dengan pasti kapan angklung sudah digunakan tapi baru pada muncul saat kerajaan Sunda pada abad 12-14. Dimana angklung yang terbuat dari bambu erat hubungannya dengan kehidupan masarakat yang berhubungan dengan padi. Sehingga banyak angklung digunakan untuk ritual sebelum menanam padi.


Kalo kite melancong ke kota Yogyakarta ada nih tempat kongkow bareng temen atawa sodara, namenye Tempo Gelato, dijalan prawirotaman, eni tempat keren banget, dekorasinye modern khas kekenian, menu es krimnye juge beragam banget, mulai rasa cokelat, vanila, greentea, dan masi banyak banget varian rasanye, harganye emang lumayan rada mahal buat kantong mahasiswa, tapi kalo buat pelancong nyang bawa duit banyak buat liburan ga terlalu masalah ye, kalo mau ke tempat eni emang kudu sabar soalnye tempatnye kecil, parkiran mobilnye juge kecil, tapinye buat keseluruhan oke banget eni tempat buat foto terus d upload ke sosial media, yuk warge kalo kapan waktu kite melancong ke yogyakarta mampir ke Tempo Gelato di jalan Prawirotaman.


Salah satu tokoh sentral dalam Perang Padri adalah Tuanku Nan Tuo, beliau adalah ulama besar nan kharismatik. Die lahir di Koto Tuo, Nagari Balai Gurah, Kecamatan Ampek Angkek, Agam, pada tahun 1723, dan wafat tahun 1830. Tuanku Nan Tuo terkenal bejibun melakukan pembaharuan dan pemurnian ajaran islam terutama di wilayah Agam. Perang Padri terjadi akibat perselisihan paham antara kaum adat dan agama terkait pemurnian ajaran islam. Pertentangan ntu kemudian meluas dan melibatkan Belanda pada tahun 1821. Saat ntu, ajaran islam telah banyak diselewengkan dengan kegiatan judi, mabuk-mabukan sabung ayam, pencurian dan lainnye. Tuanku Nan Tuo mengambil peran penting pemurnian ajaran Islam. Perang Padri terjadi tahun 1821-1838, dalam peristiwa ntu, tumbuh semangat patriotisme menentang penjajahan. Tuanku Nan Tuo wafat dalam usia 107 tahun, ia dikebumikan di sebuah areal persawahan di Jorong Koto Tuo yang merupakan kampung halamannye.


Sêlaèn Rony Gunawan, pêmaèn baskèt kêdêmênan ayè adalah Christian Ronaldo Sitepu. Pêmaèn nyang akrab disapa Dodo êni mêrupakan kaptèn tim Satria Muda Pêrtamina wayah ngêdapêtin gêlar juara kê-10 taun 2018. Dodo mêrupakan pêmaèn nyang spèsial karna bêkarièr sêlamè lêbih dari 12 taun, diè bêrhasil ngêjadi juarè sêbanyak sêmbilan kali barêng Satria Muda. Dêlapan gêlar Dodo kumpulin wayah bêrmaèn di liga domèstik amè dilêngkêpin dêngan atu gêlar juarè règional (ASÈAN) padè taun 2008. Atlèt kêlahiran 1986 êni jugè kêcatêt sêbagè atu dari sêdikit pêmaèn dêngan prèdikat one man one club di kompêtisi baskèt Indonèsia. Sêlamè 12 taun karièrnyè sêbagè pêmaèn propèsional, Dodo tibang maèn di tim Satria Muda.


Kejadian ini dikenal sebage kerusuhan sepak bola lima. Kejadiannya pas pertandingan antara Peru ama Argentina. Waktu itu lagi babak penyisihan buat turnamen bola. Kejadian ini narik 53rebu orang. Argentina mulai mimpin pas enem menit sebelom priwitan ditiup. Peru gagal nyamain kedudukan. Gara-gara itu jadi mancing penggemar Peru ngelakuin perbuatan yang keras ama rusuh. Waktu itu, orang-orang penggemar Peru dianggap sebage penggemar yang paling kejem. Solanya, penggemar yang marah ini langsung nyerbu lapangan sembari ngerusak semua yang di situ. Ngeliat makin rusuh gitu, polisi langsung nembakin gas aer mata. Terus, orang-orang mulai kalang kabut pada panik. Semua yang di situ pada buru-buru lari ke gerbang. Karna langsung banyak gitu, jadi pada gencet-gencetan di tangga ampe ke jalan. Kerusuhan ini bikin 328 orang mati.


Elu ngapain aje aktivitasnye kalo punya waktu luang? Kalo aye sih biasanye nonton, ngegares, dan molor, hehe. Tapi sebenernye, ade banyak bener loh aktivitas yang bisa kite lakuin di waktu luang. Pastinye aktivitasnye kudu yang seru juga. Aktivitas di waktu luang yang bisa elu lakuin entu misalnye; ngedekor rumah elu atau sekedar ngeberesin dan ngebersihin rumah, ngatur duit (elu catet pemasukan dan pengeluaran, terus elu cari cara buat nabungnye, ngelakuin hobi yang elu demenin, olahraga biar sehat, belajar bikin badogan yang elu doyan, ngumpul sama keluarga, dan pastinye, istirahat! Nah entu dia macem-macem aktivitas yang bisa elu lakuin di waktu luang. Menarik dan bermanfaat buat dicoba kan ye?


Ape aje barang elektronik yang elu tau? Elu tau mesin cuci kagak? Atau elu lagi mau beli barang elektronik satu entu? Udeh tau ape aje tentang entu barang elektronik? Kalo elu mau nyuci baju di tempat laundry, pastinye entu bikin pengeluaran jadi ngebengkak. Nah karena entulah, elu kudu punya mesin cuci di rumah. Katenye, elu bisa pilih mesin cuci yang hemat daya listrik dan desain modern. Selaen itu, elu juga kudu pilih mesin cuci yang ade pulsator dari bahan stainless steel, jadinye bisa ningkatin kinerja cucian tetap higienis, kagak kalah higienis sama cuci tangan. Nah menarik dan bermanfaat bener kan?


Mie ayam merupakan ganyeman kedoyanannye sejuta umat, dari anak kecil ampe bangkotan pade doyan bener sama yang namanye mie ayam atau bakmi. Salah satu mie ayam atau bakmi yang udeh lumayan lama ada di Indonesia adalah Bakmie GM ntu resto bakmi udeh ade dimane-mane, outletnye bejibun. Tidak hanyak bakminye aje yang jadi gacoannye, pangsit gorengnye pun gacoannye orang bejibun. Rasanya ntu bakmi emang aji bener dah, walaupun harganye lumayan mahal, tetapi ntu toko gapernah sepi, pembelinye juga bejibun. Tetapi untuk mendapatkan ganyeman ini sebenernye gaperlu mahal, banyak abang gerobakan yang ngejualin ntu ganyeman dengan rasa yang sedep, tetapi harga yang murah bener.


Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu jualan cemilan atau badogan dari rumah. Nah aye termasuk orang yang jalanin enih ide bisnis. Awalnye aye entu jualan pernak-pernik alat sekolah yang lucu dan totebag, tapi makin lama makin sepi peminatnye. Akhirnye aye jualan cemilan dari rumah soalnye entu ide bisnis rumahan katenye kagak pernah ade matinye. Katenye entu ade potensi besar dari enih bisnis, misalnye elu jualan aneka kue atau badogan pasar, atau camilan yang didoyanin banyak orang. Selain entu, elu juga bisa jualan dari rumah dengan buka warung ngebadog. Modalnye kagak terlalu gede, tapi katanye bisa bantu banyak orang atasin rasa laper setelah seharian beraktivitas. Ide jualan dari rumah satu enih pas bener kalo rumahnye elu berlokasi di daerah yang rame kayak deket kampus, perkantoran, atau sekolah.


Elu tau Rumah Gadang? Pastinye elu sering denger kan? Rumah Gadang entu rumah adatnye Sumatera Barat. Sampe hari ini, Rumah Gadang khasnye Sumatera Barat entu masih banyak ditemuin di entu provinsi. Rumah Gadang atau rumah godang entu rumah adat Minangkabau. Ornamen entu rumah juga banyak ditemuin di seluruh Indonesia, khususnye di rumah makan Padang. Entu rumah adat punya bentuk khas puncak atap yang runcing, yang mirip tanduk kerbau. Dulunye, entu atap dibuat dari bahan ijuk dan katenye bisa bertahan sampe puluhan tahun. Tetapi belakangan, entu atap rumah banyak diganti seng. Rumahnye dibangun sama bentuk empat persegi panjang, dibagi buat 2 bagian, ya entu depan dan belakang. Bagian depan biasanye penuh sama ukiran ornamen yang motifnye akar, bunga, dan daun. Nah kalo bagian luar belakang dilapisi belahan bambu. Nah entu die tentang Rumah Gadang.


Kepala Dinas Komunikasi, dan Informatika (Dinkominfo) Kabupaten Blora Drs. Sugiyono,M.Si mengajak warga masyarakat untuk memanfaatkannye ntu radio sebagai salah satu media yang efektif, dan praktis untuk mengakses ntu informasi. “Radio kami nilai masih diminati warga. Kita ajak warga untuk memanfaatkan radio sebagai media untuk mangakses aneka informasi dan isi siaran yang baik,” kata Kepala Dinkominfo Blora. Menurut Kepala Dinkominfo Blora, radio masih menjadi media gacoannye di masyarakat. Dengan mendengarkannye ntu radio, bisa mendapatkannye berita terupdate setiap jam-nye. Seperti berita capaian pembangunan, berita seni budaya, hiburan hingga berita ter-update tentang apa yang sedang terjadi di Indonesia. “Semua informasi bisa didapatkannye dengan mendengarkannye ntu radio. Jadi tetap bisa fokus mengerjakan aktivitas tanpa mengalihkan pandangan.Terlebih pada masa pandemi Covid-19".


Olahragè pagi sêbêlon mulè aktipitas sêari-ari sêbênêrnyè dibutuhin awak supayê têtêp bugêr, tapi aktipitas nyang padêt kadang ngêjè êlu kêsusèhan ngêlakuin olahragè, apèlagi buat nyang gawènyè kudu saban ari pêgi kê kantor. Orang nyang bêgawè dari pagi ampè sorè biasènyè kêlimpungan buat nyisihin waktu olahragè. Untungnyè, adè olahragè ringan nyang bisè dilakuin sêbêlon pêgi kê kantor, yakni jogging. Êlu tibang pêrlu waktu 30 mênit buat jogging. Êlu bisè ngêlakuinnyè dêngan bêlari-lari kêcit di sêkitar rumèh. Olahragè bukan tibang ngêjè awak jadi lêbih bugêr, tapi jugè nyiptèin suasanè ati jadi lêbih baèk, bêgawè jugè nantinyè bakal lêbih produktip karna dayè gawè otak ngêningkat.


Namanye jualan kan kaga selalu untung. Jangankan perusahaan gede, usaha kecil juga pasti pernah ngalamin rugi. Dari setiap usaha kite harus bikin pembukuan, jadi tau tuh kapan untung dan kapan rugi. Pas keadaan untung jangan lupa ditabung, jadi kalo sewaktu-waktu lagi ngalamin kerugian gede jadi punya cadangan modal buat nanti pas rugi. Kan kaga selamanye kite sehat, waktu itu Babeh kena penyakit nyang lumanyan parah nyang ngeharusin istirahat. Karna dagang masih berdua Nyak ya mao kaga mao libur tuh. Untung aje punya simpenan, jadi hampir seminggu dagang libur tetep punya modal buat dangan lagi nantinye, jadi usaha kaga berenti sampe situ aje.


Manfaat memiliki dana darurat ntu adalah kagak kebingungan lagi nantinye kalo kite buat mencari uang tunai dalam jumlah besar kalo kite ngedadak lagi butuh banget. Kagak kehilangan momentum, yang dimaksud dengan kagak kehilangan momentum ntu disini adalah dana darurat yang dimiliki, jika diperlukan, bisa menjadi jalan keluar ketika ada penawaran atau kesempatan langka yang membutuhkannye sejumlah dana dalam waktu singkat, misalnye ntu adalah penawaran properti dengan harga yang sangat menarik, dan unitnye ntu terbatas. Dana investasi kagak tergerus, dana cadangan untuk antisipasi kerugian sehingga kagak perlu menggadaikan ape pun atau mencari pinjaman. Dana darurat membuat hidup menjadi lebih tenang, dan terjamin.


Dulu, bècak ngêjadi kêndarèan nyang dipilih masarakat Jakarta sêbêlon kemunculan angkutan umum bermesin. Rupènyè kemunculan bècak di Jakarta sêjak dulu udèh ngêjadi polemik. Parè gubêrnur DKI Jakarta punyè kebijakan buat ngapus bècak sêbagè angkutan. Gubêrnur DKI Jakarta Ali Sadikin pêrnèh membuat aturan penghapusan bècak karna dinilai mengganggu ketertiban umum amè lalu lintas. Penghapusan bècak jugè digencarkan olèh Wiyogo Atmodarminto, Gubêrnur Jakarta periode 1987–1992. Lalu, Gubêrnur Sutiyoso kembali mengizinkan bècak beroperasi sêudèh sêbêlonnyè dihapus parè pendahulunyè, tapi Sutiyoso akhirnyè menarik izin lisan nyang diè sampaikan amè sudah berlaku sêlamè tujuh ari ntu. Dêngan demikian, bècak kembali dilarang beroperasi di Jakarta. Guburnur Basuki Tjahja Purnama jugè dêngan tegas melarang bècak beroperasi di ibu kotè. Padè 2018, Gubêrnur Anies Baswedan berencana membuat peraturan buat mengatur operasional bècak di kampung-kampung Ibu Kotè. Tapi, aturan ntu tak pêrnèh dipublikasikan ke publik. Masarakat tak mengetahui, apakah Anies udèh menerbitkan aturan buat mengatur operasional bècak atau kagak.


Pelaksanaan pengalihan dari analog ke tv digital ntu dimulainye ntu dari tahun 2022 mendatang dan dibagi menjadi tiga tahap. Siaran TV analog pada tahap pertama akan dimatikan paling lambat pada 30 April 2022, sedangkan tahap akhir akan dilakukan selambat-lambatnya pada 2 November 2022. Revisinye ntu diatur di Peraturan Menteri Komunikasi dan Informatika Nomor 11 Tahun 2021 tentang Perubahan atas Peraturan Menteri Komunikasi dan Informatika Nomor 6 Tahun 2021 tentang Penyelenggaraan Penyiaran. Adapun rincian jadwal ke dalam beberapa tahapan untuk mematikan siaran TV analog antara lain; Tahap pertama ya ntu berlangsung di 56 wilayah siaran di Pulau Sumatera, Jawa, Kalimantan, Sulawesi, Maluku, Nusa Tenggara 1 dan Papua, hingga 30 April 2022 waktu setempat. Tahap kedua, ya ntu dilakukannye paling lambat pada 25 Agustus 2022 waktu setempat di 31 wilayah siaran, termasuk di antaranya Sulawesi Selatan 5, Kalimantan Tengah 6, Nusa Tenggara Timur 2, DI Yogyakarta, Jawa Barat 1, Jawa Tengah 1, dan DKI Jakarta. Tahap ketiga, akan mengatur ntu di 25 wilayah siaran antara lain di Jawa Tengah 5, Kalimantan Barat 6, Nusa Tenggara Barat 5, Maluku 2, Sulawesi Tengah 3 dan Papua 9 hingga 2 November 2022. Sehingga yang masih pade tvnye tv belom smart tv harus punya set top box buat mendapat siaran tv kalo ngga nanti jadinye gadapet siaran.


Saluang entu katenye adalah salah satu alat musik tradisional dari suku Minangkabau di Sumatera Barat. Entu alat musik tradisional dibuatnye dari bambu talang atau bambu tipis. Bambu talang entu katenye bisa ngeluarin suara yang lebih bagus dan merdu. Katenye entu alat musik tradisional masuk ke kategori seruling, cuma katenye terlihat agak lebih sederhana. Soalnye buat bikinnye entu cuma perlu bikin 4 lobang pade bambu talang. Sama kayak pade seruling laennye, entu alat musik tradisional cara maeninnye adalah ditiup. Katenye Sumatera Barat kagak saluang doang, tapi ade beberape alat musik tradisional laennye, misalnye Aramba, Druri Dana, Doli-doli, Faritia, Garantung, Gordang, Hapetan, Sulim, dan laennye.


AH Resto Cafe jadi restoran nyang bikin keinget bae pas udeh abis gegares, pasti pengen pesen kuenye lagi kalo udeh abis. Rume makan nyang ade di dalem Metropolitan Mall, lantei 2, jalan Jendral Ahmad Yani, Bekasi Selatan eni emang jadi rume makan poporit kalo lagi plesiran ke emol. Menunye nyang mewah, bermacem-macem, rasenye juga sedep banget, ama hargenye nyang kejangkau bikin kite nyang namu betah gegares di mari. Ditambah temoatnye nyang resik, Acnye nyang adem, pelayanannye ajer bikin ati kerasan kalo gegares sambil ngaso abis keliling emol di mari. Pokonye cocok dah buat dijadiin tempat kongko bareng temen, kususnye acare kaye reoni gitu.


Udeh dari jaman dulu, agama di Indonesia entu udeh bervariasi. Nah semua entu agama yang dianut oleh orang-orang Indonesia, pastinye perlu tempat atau rumah ibadah kan? Misalnye, agama Islam rumah ibadahnye entu Masjid, Protestan dan Katolik entu gereja, Hindu entu Pura, Buddha entu vihara, dan Konghucu entu Kelenteng. Rumah ibadah masjid, punya ciri khas pade eksteriornye, ya entu kubah. Kalo gereja sebagai rumah ibadahnye orang Kristen Protestan, katanye punya khas di atas bangunannye, ya entu menara. Nah kalo gereja rumah ibadahnye Kristen Katolik, biasanye punya bangunan yang klaisk dan sdutu lancip yang ngarah ke atas. Kalo rumah ibadahnye Hindu, ya entu pura, punya gerbang yang saling terhubung dan ade banyak ukiran terpahat. Kalo rumah ibadah agama Buddha, ya entu vihara, biasanye gaya arsitekturnye khas Tiongkok dan udeh berbaur sama kearifan lokal. Terakhir rumah ibadahnye agama Konghucu, ya entu kelenteng. Jadi, entu die macem-macem agama di Indonesia dan rumah ibadahnye.


Psikolog klinis dari Unipêrsitas Indonèsia, Angesty Putri, bilang bahwa ngênalin bocah padè kêndarèan umum mêrupakan lèngkah positip, têrlêbih kalo orang tuè ntu ngêmilikin kêndarèan pribadi amè waktu buat ngantêr jêmput bocahnyè. Sêbab, banyak manpaat nyang bisè didapêt bocah dêngan ninggalin jona kêrasan mêrèka di mobil bêr-AC, lalu naèk bus kotè. Pêrtamè adalah ngêlatih kêsabaran. Bêrsabar nunggu kêndarèan umum nyang datêngnyè kagak pasti, bêrsabar nahan gêrah, amè bêrsabar nunggu giliran buat naèk. Kêduè, numbuhin kêbêranian dari nyang tumannyè jarak rumèh kê sêkola tibang barêng pêngasuh atau sopir, karang bocah kudu bêradêpan dêngan duniè nyang dipênuhin orang asing. Kêtigè, kêpêkaan bocah mangkin kêlatih sêiring bêrintêraksi dêngan bêrbagè macêm manusiè di transportasi umum, mulè bocah sêusiènya, orang kantoran, pêdagang, amè laènnyè sêhinggè bocah bisè lêbih ngêhargèin orang laèn.


Strès bisè dialamin olèh siapè ajè. Kondisi nyang kagak nêntu ngêjadi salèh atu paktor nyang bisè nimbulin strès padè sêsêorang. Sêbuah pênêlitian dari Australia nêmuin hasil bahwa mindfulness atau kêwawasan ngêmilikin manpaat bagi indipidu nyang ngalamin tingkat strès cukup tinggi. Hal êni disêbabin olèh pêrbèdaan pêngambilan kêputusan dalêm nyêlêsèin suatu masalèh sêtêlèh sêsêorang nyadarin pêrmasalèhan dêngan seutuhnyè liwat kêgiatan kêwawasan. Kêwawasan mêrupakan suatu latian bêrbasis pikiran amè awak nyang ngêgunèin bêrbagè jênis latian amè teknik pêranti ngêbantu êlu ngêrasèin idup nyang lêbih nyênêngin ari êni. Kondisi pisik amè mèntal manusiè mêrupakan dampak dari pêrasèan amè pikiran nyang êlu milikin. Jadi, ngêmilikin konèksi nyang baèk dêngan diri êlu sêcarè pisik amè mèntal bakal ngêjè êlu lêbih nyadarin kêbêradèan êlu dèwèk.


Sebenernya mah olahraga mau nyang ektrem apa kaga juga ada lah resikonya. Cuma kan tiap orang punya nyali nyang kaga sama. Adanye olahraga-olahraga nyang dianggep ekstrim juga hasil percobaan trus dijaga ketat keamanannye. Kalo masalah musibah mah urusan nanti, soalnye pan musibah mah kaga ada nyang tau. Jadi, kite juga harus tau tuh kapasitas diri kite mampu apa kaga buat nyoba olahraga ektrem. Jangan asal nyoba tapi kaga merhatiin keamanan ya, kite juga jangan terlalu percaya, kite kudu selektip kalo emang bener punya nyali gede buat nyobain olahraga ektrem. Pasti kan kite dikasih pentunjuk dan larangan kan, kite perlu juga merhatiin kaga boleh lengah dah pokoknya.


Segala sesuatu pastinye kagak ade yang sempurna. Pasti ade aje kekurangan atau kelemahannye. Nah entu kekurangan bisa ade kapan pun dan elu kudu siap ngadepinnye. Pertama, adenye resiko ilang semua jenis investasi. Kedua, beban kerja lebih gede walaupun waktu dan kecepatan kerja biasanye fleksibel. Ketiga, pendapetan ataupun penghasilan yang kagak nentu, kadang banyak bener atau kadang dikit. Keempat, ade banyak kompetensi diri yang kudu dilatih lebih lagi, misalnye kemampuan manajemen atau pengelolaan sumberdaya manusia, pengelolaan keungan, pengelolaan diri. Nah entu die beberape kekurangannye. Intinye sebelom jadi wirausaha, elu kudu nyiapin banyak hal, mulai dari kompetensi, keuangan, mental, dan laennye. Jadi kagak bisa sembarangan ye jadi wirausaha.


Banyak akibatnye kalo kite kaga ngikutin aturan nyang diajarin pelatih kita, mangaknya sebelon cedera mesti lakuin tuh hal-hal nyang disuruh. Salah satu cedera nyang kite denger tuh di futsal namanye hamstring, hamstring tuh dari 3 otot gede nyang letaknye di paha nyang manjang dari pinggul ampe lutut. Hamstring disebabin dari gerakan nyang tiba-tiba, nah mangkanye kalo futsal kaga pemanasan langsung nendang aje gitu ya bisa lah kena hamstring. Hamstring tuh ade 3 tahanpan keparahannye, dari memar trus kakinye kaya ketarik, ototnye lemah ampe memar ama bengkak, nah nyang terkahir gabungan semua sakitnye trus ampe susah jalan. Jadi, pemanasan kaga cuma ajang mamerin kita olahraga, tp penting jadi harus dilakuin kaga pake kagak.


Sekarang tuh nyimpen barang-barang elektronik mesti ati-ati. Karna kalo kaga bisa abis ama semut. Padahal kan semut kecil ya cuma udah bikin barang-barang di rumah pada rusak. Aye aja pernah tuh notebook rusak gara-gara di kerubutin ama semut. Jadi, sekarang kite kudu ati-ati dah ya kalo mau nyimpen barang apalagi kalo barangnye ditinggal lama. Kalo kite mau nyimpen abrang elektronik tuh kasi kapur barus biar kaga dikerubutin semut. Selaen itu juga jangan tinggalin makanan nyang bikin ngundang semut. Udah gitu juga sering di cek tuh kalo mau nyimpen barang soalnye kalo udeh bersarang bikin ngerusak barang. Jadi, nyimpen barang kudu ati-ati dah sekarang mah.


Elu tau alat olahraga ape aje? Tau dumbell? Dumbbell entu versi kecilnye dari alat angkat beban yang ade di gym. Beratnye dumbbell pun macem-macem, mulai dari yang enteng bener sekitar 0,5 kg sampe yang berat bahkan ngecapai 10 kg. Kalo elu baru mulai ngelakuin latihan angkat beban, dumbbell entu bisa nolong elu buat bikin otot lengan dan bahu. Selanjutnye, katenye dumbbell pun bisa elu pake buat jadi alat variasi pas ngelakuin sit up, bench press, sampe squat supaye ade tantangannye dan maksimalim sesi olahraganye elu. Nah entu die tentang alat dumbell. Alat olahraga satu entu lumayan banyak juga ye manfaatnye?


Wirausaha adalah orang yang melakukan kegiatan usaha yang ditandai dengan kecerdasan, atau bakatnye ntu dalam mengenal produk baru, menentukan cara produksi baru, menyelenggarakan manajemen pembelian produk baru, memasarkannye, dan mengelola modal kerjanye. Kewirausahaan, atau wirausaha merupakan gabungan dari dua kata ya ntu wira “entrepreneurship” dan usaha “enterprise”. Wira berarti prajurit, pahlawan, moral, orang yang mulia, akhlak mulia, dan keberanian. Sedangkan usaha adalah perbuatan atau praktek, melakukan sesuatu dan bekerja. Wirausaha sendiri secara umum dapat diartikannye ntu sebagai seseorang, atau pelaku yang melakukan kegiatan usaha, atau niaga secara mandiri. Pemerintah juga mulai membuka jalan bagi pengusaha untuk memulai dengan mudah. Dapat dikatakannye bahwa kewirausahaan merupakan salah satu penggerak perekonomian negara. Dalam memulai bisnis sebagai wirausaha juga bukan berarti kagak menemukan kesulitan ada beberape faktor yang menjadi pemicu seorang wirausahawan berhasil, atau kagak dalam menjalankannye bisnisnye ntu tersebut.


Kampungnye aye entu ade di daerah Cirebon. Nah di Cirebon entu, banyak bener hal yang bisa dijadiin oleh-oleh, mulai dari sirop khas sono, kerupuk melarat, kerupuk udang, terasi udang, sambel jamblang, tahu gejerot, nasi lengko, dan laennye. Waktu entu pas kelas 4 SD, puasa udeh tinggal 3 hari lagi, dan kayak biasanye, aye sekeluarga pulang kampung ke Cirebon. Kite berangkat abis saur. Sampe sono pun masih pagi soalnye jarak dari rumah aye dan Cirebon Cuma 5 sampe 6 jam-an. Nah pas sampe di sono aye pun maen sama sodara-sodaranye aye. Terus begitu sampe tiba waktunye lebaran. Pas lebaran kite kumpul, pergi ke sono-sini, dan pastinye jajan pake THR. Kagak kerasa, besok aye kudu balik ke Jakarta. Enyak dan babeh aye pun entu hari belanja aneka oleh-oleh khas dari daerah Cirebon buat dibawa pulang. Sebenernye oleh-oleh khas dari daerah Cirebon sejauh yang aye tau banyaknye badogan, makenye elu kudu sesuain dulu antara oleh-oleh yang mau elu beli dan jarak dari Cirebon ke rumah elu berape lama.


Abis ngerayain Hari Raya Idul Fitri di kampung, pas nyampendi kampung sendiri di kota tuh berasa banget bedanye. Sholat juga mesti di dalem mesjid pan karna kaga ade tuh lapangan disekitar. Makin lama tuh rasanye juga kaga dalem banget soalnye banyak nyang kaga kite kenal. Walaupun sodara kan kan udeh ke anak ama cucunya, malah banyak tuh nyang masih sodara tapi kaga pernah kenal ama negor. Rasanye kaya orang laen, bener- bener kaga enak dah. Jadi, abis dari mesjid kite pulang aje ke rumah masing-masing ya ama sodara-sodara deket aja. Ke rumah sodara paling nyang deket-deket aja jadi kaga seseru di kampung laki.


Elu tau kagak, kalo olahraga bersepeda entu banyak bener manfaatnye? Selaen bersepeda entu gampang dilakuin dan bisa buat transportasi ataupun refreshing, katanye manfaatnye olahraga bersepeda entu macem-macem bener. Macem-macem manfaat dari olahraga bersepeda entu katenye bisa buat jaga kesehatan jantung dan pembuluh darah, jaga kesehatan otot dan sendi, bisa buat jaga berat badan, nurunin tingkat stres, nurunin risiko diabetes dan bahkan kanker, serta laennye. Jadi olahraga bersepeda entu kagak cuma sekedar refreshing doang, tapi jenis olahraga satu entu juga punya banyak manfaat laennye buat kesehatan fisik dan mental. Gimane, banyak bener kan manfaat dari olahraga bersepeda? Elu tertarik kagak? Gas gih sono olahraga bersepeda!


Sêlaèn ngêlakuin ibadèh wajib, kaum muslim dianjurin jugè ngêlakuin ibadèh sunah, salèh atunyè adalah ngêdiriin sêmbahyang sunah duha. Sêmbahyang duha mêrupakan sêmbahyang sunah nyang diyakinin bisè ngêgampangin rêjêki bagi siapè ajè nyang ngêrjainnyè. Sêmbahyang duha mêrupakan salèh atu sêmbahyang sunah nyang dilaksanèin padè wayah duha (pagi ari) wayah matèari mulè naèk kurang lêbih tujuh hasta sêjak têrbitnyè matèari ampè ngêjêlang lohor. Parè ulamè ngêdantain bahwa waktu duha adalah 15 ampè 20 mênit sêtêlèh matèari têrbit (wayah syuruq) hinggè 15 mênit sêbêlon tibè wayahnyè sêmbahyang lohor. Sêmbahyang duha bisè dilakuin mulè dari 2 rokaat, 4 rokaat, 8 rokaat, ampè 12 rokaat.


Dua sampe tiga kali seminggu, aye nyoba nyempetin diri buat berolahraga ringan yang gampang dilakuin, yaentu jalan santai di sekitar rumah. Entu aye lakuin dari pas aye kuliah semester 5 karena aye bener-bener stres dan terteken bener pas entu. Buat ngilangin stres, resfreshing, dan buat jaga kesehatan, akhirnye aye milih buat berolahraga ringan yang gampang dilakuin kayak jalan-jalan santai. Biasanye entu, dari pagi sampe Maghrib aye kuliah dan ngerjain tugas. Kalo pas Maghrib aye udeh selesai, artinye aye bisa jalan-jalan santai. Tapi kagak jarang juga kalo sampe Maghrib dan bahkan sampe Isya aye belom selesai nugas. Kalo udeh sampe Isya belom selesai nugas, artinye aye kagak bisa jalan santai. Jadinye, aye bisa berolahraga ringan yang gampang dilakuin sekitar dua sampe tiga kali seminggu. Entu die deskripsi terkait rutinitas aye buat berolahraga ringan yang gampang dilakuin.


Persiapan bencana alam juga perlu bukan cuma buat orang nyang idupnye tuh disekitar tempat-tempat nyang bahaya aja. Dimana aja kite idup tuh pasti kaga lepas dari bencana, jadi jangan cuma orang nyang rentan kena bencana harus siap-siap. Semua orang tuh perlu buat siap-siap, karna bencana dateng kaga tau kapan dan di mana. Apalagi kite tau bumi tuh udeh makin tua, trus juga penduduknye makin lama makin banyak, pasti lama-lama bencana mulai pada dateng karna ya ulah manusia sendiri. Manusia tuh kalo kite diemin rakus, buktinye kan banyaknye daerah nyang longsor gara-gara ngambil sesuatu kaga liat kebutuhannye, selama belon abis ya terus bae diambilin.


Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Nah biasanye, aye entu kalo udeh jam setengah 6-an, pas langit udeh kagak terlalu gelap, bakalan mulai cuci sepeda aye. Cuci asal aje sih. Abis entu, aye pun siap-siap buat berolahraga sepeda. Nah pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Kagak terlalu dingin dan pastinye kagak panas, soalnye langit belom bener-bener terang. Terus ternyate, selain olahraga bersepeda bisa buat refreshing setelah semingguan elu stres sama urusan elu, olahraga bersepeda entu punya banyak manfaat, misalnye buat jaga kesehatan jantung dan pembuluh darah, jaga kesehatan otot dan sendi, jaga berat badan, nurunin tingkat stres, dan laennye. Jadi kagak cuma sekedar refreshing doang, berolahraga sepeda juga ade manfaat buat kesehatan fisik dan mental.


Jaman Belande dulu banyak tuh bangsa kompeni nyang demen banget ame masakan bangsa kite nah die orang minta dimasakin pake ikan gurame nyang buat bangsa kite mahal bener, makanye diganti tuh ame ikan gabus, pan rasanye ga beda jauh. Dalem perkembangannye gabus pucung ga cuma jadi lauk nasi doang, gabus pucung  juge biasanye dijadiin babawaan buat nyorong bulan puasa atawa lebaran nyang ude jadi ciri khas anter anteran makanan dari anak ke orang tuanye atawa ke sodara nyang lebih tue. Nyang kite mesti pikirin bareng-bareng gimane caranye ni masakan tradisional tetep ade, tetep lestari jadi identitas masakan betawi nyang kesohor nyang ga cume dikenal di Indonesia tapi kalo bisa ampe ke luar negri.


Setelah ngerasain kerja di kantoran ama buka usaha sendiri tuh lebih enak buka usaha sendiri di rumah. Soalnye kalo di kantor tuh kite mesti tepat waktu, trus juga pergi ama pulang tuh capek banget dah. Belom lagi kan kalo trus juga desek-desekan di pake kendaraan umum. Teryata kaga seindah nyang dibanyagin pas aye kuliah dah. Udah gitu juga kalo pulang tuh rasanye cepet banget pagi lagi, kayanya waktu tuh seharian buat kerja aja gitu. Belom lagi ongkos pulang balik ama jajan selama di kantor. Kayanya gaji juga buat biaya kerja sehari-hari udeh abis setengahnye. Belom lagi kalo weekend tuh pegih ama temen-temen, boros dah malah idupnye.


Kalo aye sendiri mah belom mampu si buat bikin tempat gym di rumah sendiri. Palingan juga punya matras buat senam di rumah. Trus paling mah aye koleksi baju buat olahraga, abisan bagus-bagus. trus harganye juga masih bisa kejangkau. Walaupun pake kerudung juga harus tetep kece tuh olahraganye. Nyang harus dipunya tuh legging, trus ama celana pendek kalo ga rok supaya aurat kaga kejeplak tuh. Nah, beli bajunye juga nyang panjang trus nyerep aer keringet jadi kaga bikin bau badan. Nah, biar makin menunjang penampilang kite mesti pake kerudung khusus buat olahraga. Biar penampilan makin oke trus juga kaga ngeribetin kite pas lagi olahraga tuh.


Pemerintah Kabupaten Banyuwangi mulain ngebuka bejibun tempat wisatanye nyang disesuaiin ame konsep new normal nyang sesuai protokol kesehatan pencegahan Corona (Covid-19). Kalo kite pengen wisata aman ame tentrem, kali eni pelancong bise nyari informasi liwat aplikasi Banyuwangi Tourism nyang bise kite donlod di playstore di hape kite. Liwat aplikasi ntu calon pelancong bise tau tempat wisate mane di Banyuwangi nyang ude terverifikasi sehat atawa telah lulus uji protokol ketat Covid-19 dari pare ahli Dinas Kesehatan. Ade juge informasi mane tempat nyang belom terverifikasi sehat. Saat milih salah atu destinasi wisata, De Djawatan misalnye, pelancong bakalan dikasi pilihan tanggal ampe lame waktu lancongan lengkep ame informasi kuota tiket yang tersedia. Bila sudah memilih destinasi dan menentukan waktu kunjungan sesuai durasi dan kuota tiket, pengunjung bisa memilih metode pembayaran nyang aman, antara via Link-aja atawa bise juge langsung di lokasi lancongannye ame cukup nunjukkin kode QR pemesenan ke petugas nyang jage loket.


Olahraga bari ngelampiasin kesel emang kadang butuh sesuatu buat ditonjok-tonjokin, apelagi nyang bahannye kagak gitu keras, terus lumayan empuk. Puas bener, dah, ntu gebukin pake kepalan tangannye. Olahraga nyang begini, butuh alat namanye samsak tinju. Tas kokoh nyang digantung di tiang gituh, buat ditonjokin. Isi si samsak biasanye pasir, biji-bijian, kalo kagak kaen lap. Alat enih emang terkenal jadi pelampiasan kalo ente-ente kesel, cuman fungsi utamanye buat nyang pengen olahraga bela diri, kek karate, sanda, taekwondo, ame muay thai. Kalo pun kagak bisa bela diri, beli samsak buat di rumah enih bisa sekalian belajar dasar-dasar bela diri ntu. Udeh gitu, bemanpaat juge buat ngelatih otot, terutame lengan, bahu, ame pinggul. Bermanpaat bangat, pan?


Pas udeh berhasil bikin usaha di rumah dengan ngelundry kiloan. Masih mikir kayanya ada lagi nyang bisa dilakuin di rumah. Itung-itung bisa ngasi kerjaan ama orang-orang di sekitaran rumah. Masih bingung awalnye, trus kepikiran kalo Nyak tuh bisa banget bikin sambel, trus juga udeh banyak nyang kenal karna dulu sempet jualan tapi berenti. Banyak orang nyang mesen ama Nyak karna kangen ama sambel bikinan Nyak aye. Dari pada harus buka warung lagi di usia nyang udeh kaga muda kan pasti tenaga udeh kaga kaya dulu. Lumanyan juga buat tambahan trus juga sambel mah kaga langsung basi, bisa disimpen di kulkas ampe nyang beli abis baru bikin lagi.


Pênêlitian têrbaru nyang dilakuin di Kanada ngêbuktiin orang nyang tinggal di dèsa lêbih bahagiè dibandingin mêrèka nyang idup di kotè gêdé. Mênurut parè pênêliti dari McGill University, Montreal amè Vancouver School of Economics, Vancouver, tinggal di dèsa bisè ngêjè sêsêorang lêbih bahagiè 8 kali lipêt kalo dibandingin dêngan tinggal di kotè. Mênurut mêrèka, hal êni romannyè dipêngaruhin olèh kêrosaan komunitas nyang masing baèk di kawasan pêdèsaan. Sêmêntarè ntu, banyak wargè kotè nyang jarang kêtêmu atau komunikasi dêngan têmên-têmên amè kêluargènyè. Hal êni têrnyatè mêngaruhin kondisi otak dêngan signipikan. Kagak tibang ntu, wargè kotè cêndêrung ngabisin pêndapêtannyè sêkagaknyè 30% lêbih banyak dêmi ngêbayar kêbutuhan rumèh. Tanpè disadarin, hal êni têrnyatè bisè ngêmicu strès.


Mungkin pemahaman sebagian besar masyarakat tentang Agama Hindu itu sebagai agama yang linier yaitu agama yang dari asalnya dan dimanapun berkembang akan selalu sama, sehingga kebanyakan masyarakat menganggap jika Agama Hindu dimanapun itu pasti sama cara ibadahnya, aturan/hukumnya, kebiasaannya, pakaiannya dan ciri khas lainnya. Sebagai perbandingan, Agama Hindu di India dan di Bali. Hindu Bali memiliki hari raya, aturan/hukum, kebiasaan, budaya dll yang berbeda dengan di india. Begitu pula dalam hal memaknai sapi. Di India sapi adalah binatang yang dihormati sehingga orang Hindu di India tidak memakan daging sapi. Hal itu dipengaruhi berbagai faktor yaitu kepercayaan seperti sapi dianggap sebagai wahana dari dewa, hewan yang disucikan dan juga dari faktor ekonomi yaitu tenaganya digunakan dalam bidang pertanian, transportasi dll.


Kalo kite dagang apalagi di piggir jalan tuh resikonye ada bae dah. Kaga semua orang demen ama dagangan kite. Lika-liku perjalanan dagang orang tua aye tuh luar biasa. Soalnye udeh sering tempat dagangnye dijahatin orang ampe harus kaga bisa jualan. Cara ngadepinnye ya laling gali lobang tutup lobang. Jadi kalo hari ini kaga dapet penghasilan ya buat belanja besoknye mesti harus ngutang. Untungnye udeh pada kenal jadi mao tuh ngutangin. Hasil keuntungan besoknye lagi dibuat bayar utang kemaren trus ama modal lagi dah. Walaupun kaga tiap hari, kadang juga untung gede, nah pas kaya gitu baru dah bisa tuh nyimpen duit.


Usaha kayak gini emang ada keluar rumahnya, cuman di ujungnya tetep kita dagangin dari rumah. Nama usahanya itu jastip atawa jasa titip. Ada banyak macemnya orang yang buka jastip. Ada jastip makanan, kayak beli makanan kas daerah yang kagak dijual onlen-nya. Misalnya, ada yang pengen nitip kue bolu kas yang ada di Bandung. Nah, kita bisa tawarin jia buat beli kue itu. Kita kasih tau harganya udah ama ongkos juga, jadi kita ngambil untungnya dari harga yang kita bikin itu. Ada barang yang udah ngasih tau harga, ada juga yang belom. Kalo udah, kita bisa kasih tau aja harga sebenernya ama tambahan ongkosnya. Cuman, sering juga pembeli yang emang udah tau harga barang yang mau dititipinnya.